Motocikleta.Gr • Κεφάλαιο Ζελατίνες : ΔΙΑΦΟΡΑ\nαπό Dimitris την Πέμ Ιαν 11, 2007 2:22 am\nΕξαιρουμένων αυτών που κατά συνείδηση οδηγούν πλήρως γυμνές μοτοσικλέτες και ποτέ δεν ξεπερνούν τα όρια ταχύτητας, οι ζελατίνες λίγο-πολύ είναι ένα «αναγκαίο κακό».\nΑκόμα και με ταχύτητες της τάξης των 100 χλμ/ώρα, οι ρυπές του ανέμου μπορεί να αποτελέσουν σοβαρό πρόβλημα. Δεν αναφέρομαι βέβαια στους μποντιμπιλντεράδες, όπου με τα «ποντίκια» τους...δεν μασάνε..\nΟι ζελατίνες ως ένα μεγάλο βαθμό, αποτελούν συμβιβασμό για πολλούς από εμάς. Αλλά ας αρχίσουμε από τις βασικές αρχές.\nΟι μοτοσικλέτες από ορισμού είναι φτωχές αεροδυναμικά. Ο αέρας, καθώς η μοτοσικλέτα κινείται και τον «τρυπάει, πρέπει να την «ξεπεράσει» και να επιταχύνει γύρω από αυτήν. Καθώς λοιπόν το κάνει αυτό, ο αέρας στροβιλίζεται προς τα μέσα, γύρω από τις διάφορες προεξοχές ή ομαλές επιφάνειες της μοτοσικλέτας, όπως το φέρινγκ ή η ζελατίνα και αυτοί οι στροβιλισμοί δύναται να προκαλέσουν άσχημα συμπτώματα σε μας.\nΓια να θεωρηθεί πως μια ζελατίνα είναι αποτελεσματική πρέπει να έχεις τοποθετημένο το μέρος του σώματός σου που σε νοιάζει περισσότερο-το κεφάλι σου δηλαδή- σε ένα μέρος/ύψος όπου οι στροβιλισμοί δεν θα το επηρεάζουν. Αυτό σημαίνει 3 διαφορετικές θέσεις/στάσεις:\n1)\tΤοποθέτηση πάνω από το σημείο όπου εμφανίζονται οι στροβιλισμοί.\n2)\tΚάτω από αυτό το σημείο.\n3)\tΉ τόσο κοντά το κεφάλι στην ζελατίνα, ώστε το μεγαλύτερο κομμάτι των στροβιλισμών να εξουδετερώνεται από το πάνω μέρος του κράνους μας.\nΟι στροβιλισμοί μπορεί να προκαλέσουν σοβαρό ταρακούνημα του κράνους-καμιά φορά τόσο σοβαρό ώστε να επηρεάσουν την όραση και να προκαλέσουν πονοκέφαλο, καθώς ο εγκέφαλός μας «πλέει» μέσα στο κρανίο μας.\nΑυτό το άρθρο γράφτηκε στην προσπάθειά μου να εξουδετερώσω όσο γίνεται αυτό το δυσάρεστο φαινόμενο, καθώς πειραματιζόμουν με ζελατίνες στην μοτοσικλέτα μου.\nTι περιμένουμε από μια ζελατίνα να μας προσφέρει;\nΑυτό εξαρτάται από τον τύπο της ζελατίνας που χρησιμοποιούμε. Για παράδειγμα στις sport μοτοσικλέτες αναζητούμε η ζελατίνα να έχει τέτοια αεροδυναμική, ώστε να πετυχαίνουμε υψηλές ταχύτητες. Στις sport λοιπόν μοτοσικλέτες, με χαμηλό τιμόνι και καθισμένοι σε φυσιολογική στάση, ο στροβιλιζόμενος αέρας θα μας χτυπάει στο ύψος του στήθους, αλλά το κεφάλι θα βρίσκεται πάνω από το επίπεδο των στροβιλισμών, στον «καθαρό άερα». Με τον όρο «καθαρό αέρα» εννοώ καθαρό αεροδυναμικά αλλά με βρώμικη ζελατίνα λόγω της ανώμαλης προσγείωσης άπειρων εντόμων.\nΟπότε σε sport μοτοσικλέτα περιμένεις ο άερας να σε «σηκώνει» ελαφρά, νιώθωντας την δύναμη αυτή στους καρπούς, αλλά χωρίς να νιώθεις πως ανά πάσα στιγμή θα φύγεις πίσω, ενώ ταυτόχρονα η ζελατίνα θα «γεμίζει» μυγάκια, θέλοντας τακτικό καθάρισμα.\nΑν το μέγεθος του σώματός σου, το στύλ οδήγησης και η ζελατίνα «έρχονται» πακέτο, το κράνος δεν θα εμφανίζει ταρακούνημα, αλλά κάποιες φορές ο στροβιλισμός που θα χτυπάει το στήθος σου, θα εξοστρακίζεται προς τα πάνω, εισχωρώντας καμιά φορά στο κράνος, δίνοντάς σου την εντύπωση πως τείνει προς τα πάνω. Αν αυτό το φαινόμενο γίνει αισθητό κατά τη διάρκεια ενός Test Ride τότε αυτό ίσως να σημαίνει πως χρειάζεται αλλαγή η ζελατίνα.\nΕνδιαφέρον είναι να προσέξουμε πως οι ζελατίνες που χρησιμοποιούνται στις αγωνιστικές μοτοσικλέτες, οι οποίες εξελίσσονται στις sport μοτοσικλέτες, είναι ψηλότερες από τις standard. Αυτό οφείλεται στο ότι ο οδηγός θα χρειαστεί να κάτσει τέρμα κάτω, αγκαλιάζοντας το ρεζερβουάρ, για να πετύχει άριστη αεροδυναμική, οπότε θα χρειάζεται να βλέπει μέσα από την ζελατίνα ή ακριβώς από πάνω της.\nΈνα άλλο σημείο που πρέπει να προσέξουμε επιλέγοντας μια sport μηχανή, είναι ότι η ζελατίνα μπορεί να εμποδίζει το οπτικό πεδίο κοιτώντας προς τα όργανα, όταν η στάση οδήγησης είναι φυσιολογική.\nΟι τουριστικές ζελατίνες είναι ικανές να σου επιτρέψουν να οδηγείς χωρίς να σε επηρεάζει το φαινόμενο των στροβιλισμών, ούτε και ο «πόλεμος με τα έντομα» στην ζελατίνα του κράνους και να βλέπεις μπροστά καθαρά, σε όλες τις συνθήκες. Αλλά τελικά....είναι αυτός ο σκοπός;\nΑν η τουριστική ζελατίνα είναι ψηλή και αρκετά πλατιά, ώστε να σε απαλλάσσει από στροβιλισμούς και έντομα, μάλλον θα πρέπει να κοιτάς μέσα από την ζελατίνα. Αυτό μπορεί να είναι καλό αν η ζελατίνα είναι άριστη αεροδυναμικά και εφόσον είναι καινούρια και αγρατζούνιστη, αν είναι καθαρή...δεν είναι καλυμμένη με σκόνη, έντομα, ή στάλες βροχής....(...χμμμ..πολλά θέλουμε έ;..) Αυτή η κατάσταση όπως καταλαβαίνετε δεν είναι ρεαλιστική.\nΣτην βροχή αυτό που χρειαζόμαστε είναι μια ζελατίνα που μπορούμε να κοιτούμε από πάνω της, να επιτρέπει ταυτόχρονα μια σημαντική ποσότητα αέρα να σκάει στη ζελατίνα του κράνους ώστε να το καθαρίζει από σταγόνες βροχής και ταυτόχρονα να μην προκαλεί ταρακούνημα του κράνους.\nΕίναι σαν να ζητάμε το αδύνατο;\nΟι ηλεκτρικά ρυθμιζόμενες ζελατίνες μπορούν να ανέβουν αρκετά ψηλά ή να κατέβουν αρκετά χαμηλά-σε περίπτωση βροχής- αλλά το μειονέκτημα είναι πως καθώς ρυθμίζονται στην ανώτερη θέση, αλλάζει μαζί και η γωνία κλίσης, μεγαλώνοντας την απόσταση από το κεφάλι μας.\nΆλλες ζελατίνες απομακρύνουν μεν τους στροβιλισμούς από το κράνος, τους επαναφέρουν δε στο πίσω μέρος του, σαν αόρατο χέρι. Οι ζελατίνες που έχουν add-ons, η spoiler όπως λέγονται, μπορεί να λειτουργούν καλά, από την στιγμή βέβαια που η κορυφή (το χείλος ) της ζελατίνας έχει το κατάλληλο ύψος και την κατάλληλη απόσταση από την ζελατίνα του κράνους μας. Χμμμμ....\nΟπότε σε ποιό ύψος θα πρέπει να βρίσκεται το χείλος της ζελατίνας; Μετά από χρόνια εμπειρίας, οι παρατηρήσεις μου καταλήγουν πως θα πρέπει να βρίσκεται στο ίδιο ύψος με την άκρη της μύτης μας και 200 με 300 χιλιοστά μπροστά από αυτήν.\nΓια να καταλάβετε το αποτέλεσμα, απλά τοποθετήστε το κεφάλι σας σε αυτή τη θέση, αν βέβαια η μοτοσικλέτα έχει ζελατίνα, για να νιώσετε την διαφορά στους στροβιλισμούς.\nΣε αυτήν την θέση μπορείς να δεις πάνω από την ζελατίνα στην βροχή, καθώς οι στάλες βροχής απομακρύνονται λόγω του αέρα που πέφτει πάνω σου. Αν και θα χτυπάν έντομα στο κράνος σου, ΠΟΤΕ δεν θα χρειαστεί να κοιτάξεις μέσα από μια βρώμικη, θολή ζελατίνα.\nΑνακεφαλαιώνοντας, τι να περιμένουμε από την ζελατίνα σε μια sport μοτοσικλέτας;\nΠροστασία του θώρακα καθώς η ταχύτητα αυξάνεται, το κράνος να βρίσκεται σε «καθαρό αέρα» (όχι στροβιλισμοί) χωρίς να τείνει προς τα πάνω. Θα χρειάζεται βέβαια να καθαρίζεις την ζελατίνα του κράνους συχνά από έντομα...\nΤι περιμένουμε από την ζελατίνα σε μια τουριστική μοτοσικλέτα με μια μεγάλη ζελατίνα;\nΕλεύθερο οπτικό πεδίο, απουσία στροβιλισμών από αέρα (αν είμαστε τυροί) αλλά κακό οπτικό πεδίο στην βροχή και όταν η ζελατίνα της μοτοσικλέτας είναι βρώμικη, δηλαδή τις περισσότερες φορές...Αν η ζελατίνα είναι ηλεκτρικά ρυθμιζόμενη, «παίξε» μέχρι να βρεις το ιδανικό ύψος και την ιδανική απόσταση από το κράνος.\nΣε μια γυμνή μοτοσικλέτα με μια μεγάλη aftermarket ζελατίνα προφυλάσσεσαι από το κρύο του χειμώνα, μπορεί να υπάρχει η δυνατότητα να αυξομειώσεις το ύψος, ώστε να μπορείς να βλέπεις από πάνω της, αλλά πολύ πιθανό είναι να ταλαιπωρείσαι από ταρακούνημα του κράνους (buffeting) εκτός αν μπορείς να φέρεις την ζελατίνα σε μικρότερη απόσταση από το πρόσωπό σου.\nΑν τοποθετήσεις μια aftermarket μικρή ζελατίνα (bikini) μπορεί να πετύχεις το καλύτερο αποτέλεσμα, δηλαδή αποφυγή της πίεσης του αέρα στον θώρακα-ώστε να μπορείς να κάθεσαι σε όρθια στάση χωρίς να υποφέρεις- ενώ μπορείς επίσης να βλέπεις καθαρά στην βροχή, χωρίς στροβιλισμούς στο επίπεδο του κράνους, με τίμημα τον «πόλεμο με τα έντομα», όπως άλλωστε και οι αναβάτες στους αγώνες ταχύτητας.\nΜια μικρή ζελατίνα θα σε κρατήσει δροσερότερο το καλοκαίρι και το χειμώνα πάντα υπάρχει ο σωστός εξοπλισμός, κατά του κρύου..\nΠως λοιπόν θα αποφασίσουμε ποια είναι η κατάλληλη ζελατίνα για μας; Το καλύτερο είναι να την δοκιμάσουμε προτού την αγοράσουμε. Το να πάρουμε την συμβουλή από κάποιον που χρησιμοποιεί την ζελατίνα που μας ενδιαφέρει είναι παγίδα γιατί οι σωματικές αναλογίες και η θέση οδήγησης αλλάζουν από άτομο σε άτομο.\nΣημαντικός παράγοντας βέβαια είναι και η επιλογή ενός αεροδυναμικά καλού κράνους.\nΤελικά προτιμώντας να «φορέσεις» μια χαμηλή ζελατίνα, ώστε να βλέπεις από πάνω της και ιδίως στην βροχή, φτάνεις αντιμέτωπος με το εξής δίλημμα:\nΈντομα στην ζελατίνα?.....ή «ταρακούνημα» στο κράνος?....Τι προτιμάται;\nΕγώ θα επιλέγω πάντα το πρώτο...\nΤο πρωτότυπο κείμενο είναι γραμμένο στα αγγλικά από τον φίλο μου Graham Allardice. Η μετάφραση έγινε από εμένα. Ελπίζω να βοηθήσει τους τελειομανείς...\nαπό nemesispm την Πέμ Ιαν 11, 2007 11:36 am\nΓια μενα το σωστο αρθρο την σωστη στιγμη μια και παμε και για αλαγη ζελατινας οποτε ευχαριστω μητσακο και η ερευνα αγορας συνεχιζεται\nRe: Κεφάλαιο Ζελατίνες\nαπό mark την Πέμ Ιαν 11, 2007 4:56 pm\nDimitris έγραψε: Κεφάλαιο Ζελατίνες\nKαταρχήν οφείλω να πω ότι το άρθρο είναι καταπληκτικό και διαφωτιστικότατο και ευχαριστούμε τον Δημήτρη για την πολύ καλή δουλειά\n.Θα συμφωνήσω απόλυτα με αυτά που παραθέτω για τις τουριστικές ζελατίνες μιας και έχω ένα Capo και τα έχω διαπιστώσει και γω.Εχω ύψος 1,90 και στα ταξίδια φοράω μια aftermarket της Ermax ,είναι ακριβώς στο ύψος της μύτης μου ,μπορώ και βλέπω πάνω απ'αυτήν και προστατεύει ικανοποιητικά.\nΣε καθημερινή χρήση όμως και δια πάνω στο νησί χρησιμοποιώ την μαμίσια που είναι πιο κοντή γιατί η άλλη μέσα στην πόλη μου χωρίζει το οπτικό πεδίο στα δύο και με ενοχλεί λιγάκι.Τελικό το συμπέρασμά μου είναι ότι μια ηλεκτρική ζελατίνα θα είναι όλα τα λεφτά!\nRumble Strips Ανυπομονώ να τα δοκιμάσω.\nαπό Dimitris την Τρί Φεβ 27, 2007 9:30 pm\nΠαιδιά η έρευνα για καλή ποιότητα στην οδήγηση συνεχίζεται. Και όταν λέω καλή ποιότητα στην οδήγηση εννοώ να μπορείς, έχοντας τοποθετήσει μια καλή ζελατίνα στην μοτοσικλέτα σου, να απολαμβάνεις το ταξίδι σου χωρίς να βιώνεις το απίστευτα ενοχλητικό φιανόμενο των στροβιλισμών που αναπτύσσονται στο κράνος. Αυτοί οι στροβιλισμοί (Helmet Buffeting) είναι ικανοί να αποτελειώσουν εσένα και το ταξίδι σου δηλιουργώντας πονοκέφαλο και ζάλη, με αποτέλεσμα να φτάνεις στον προοσρισμό σου έχοντας στην κυριολεξία ένα κεφάλι καζάνι.\nΣτο παραπάνω άρθρο είπαμε πως η ιδανική τοποθέτηση ζελατίνας είναι αυτή όπου το κορυφαίο χείλος της ζελατίνας θα βρίσκεται στο ίδιο ύψος με την μύτη μας. Δοκιμάστε την ώρα που οδηγείται να φέρεται την μύτη στο ίδιο ύψος με την ζελατίνα.\nΕπίσης πολύ σημαντικό ρόλο -όπως έγραψα παραπάνω- παίζει η απόσταση της μύτης από την ζελατίνα.\nΓενικά η απόσταση πρέπει να είναι 25 με 30 εκατοστά (από την μύτη μας μέχρι την κορυφή της ζελατίνας μας).\nΕγώ τοποθέτησα την ζελατίνα μου σε τέτοιο ύψος ώστε η κορυφή της ζελατίνας να αντιστοιχεί την άκρη της μύτης μoυ. Δυστυχώς δεν έχω καταφέρει ακόμα να προσαρμόσω την κατάλληλη απόσταση μύτης-ζελατίνας (25-30 εκατοστά.). Παρ'όλα αυτά το αποτέλεσμα είναι εντυπωσιακό. Σε αυτό το ύψος της ζελατίνας και αν γύρω μπροστά ελάχιστα (ώστε η απόσταση να είναι η ενδεδειγμενη από την ζελατίνα) το φαινόμενο στροβισλισμών σχεδόν εξαλείφεται.\nΑΛΛΑ ΔΕΝ ΕΙΝΑΙ ΑΥΤΟΣ Ο ΣΚΟΠΟΣ ΠΟΥ ΓΡΑΦΩ ΑΥΤΟ ΤΟ ΑΡΘΡΟ. Αυτά τα είπαμε προηγουμένως. Σκοπός είναι να σας παρουσιάσω-ύστερα από έρευνα που κάναμε με τον φίλο μου από Νέα Ζηλανδία και μετά από ατελείωτες ανταλλαγές mail και συγκρίσεις εμπειριών- το RUMBLE STRIP.\nΠριν σας πω τι ακριβώς είναι αυτό (για όσους τέλοσπάντων δεν το γνωρίζουν) πρέπει να αναφερθεί φυσικά το πόσο σημαντικό ρόλο παίζει το κράνος. Ένα καλό αεροδυναμικά κράνος, με πίσω αεροτομή συμβάλει-εκτός από την σταθερότητα- στην εξάλειψη των φαινομένων στροβιλισμών.\nΥπάρχουν και κράνη όμως καλά σε ποιότητα και που πολύ από εμάς έχουν, που δεν φέρουν αεροτομή.\nΠάμε να δούμε τι είναι τα Rumble Strips. Είναι λεπτά, επιμήκη κομμάτια από πολυμερές, τα οποία είναι φτιαγμένα αποκλειρτικά για χρήση κράνους. Θυμάστε τα ελαστικά πλαστικά που κολλούν στις πόρτες των αυτοκινήτων για να μην τραυματίζεται η πόρτα; Σκεφτείται κάτι παρόμοιο.\nΑυτά λοιπόν "κολλούν" στο πάνω μέρος του κράνους, πάνω από την αεροτομή (αν διαθέτει το κράνος μας) και πίσω από τους αεραγωγούς. Στην κορυφή του κράνους δηλαδή.\nΈγιναν πολλά τεστ. Καταρχήν δοκιμάσαμε την χρήση του Rumble Strip σε κράνος χωρίς αεροτομή και φυσικά με τις ανάλογες ρυθμίσεις και σχέσεις ζελατίνας-μύτης. Το αποτέλεσμα συγκριτικά με πριν (χωρίς το rumble Strip) ήταν εντυπωσιακό. Οι στροβιλσμοί ελαττώθηκαν αισθητά.\nΌταν δοκιμάσαμε κράνος με αεροτομή αλλά χωρίς το rumble strip διαπιστώσαμε πως το αποτέλεσμα ήταν σχεδόν παρόμοιο με αυτό του κράνους χωρίς αεροτομή αλλά με το rumble strip.\nΤέλος ο συνδυασμός Κράνος με αεροτομή/rumble Strip είναι κορυφαίος. Ο Graham υποστηρίζει (εγώ δεν το δοκίμασα προσωπικά) πως οι στροβιλισμοί εξαφανίζονται σε ποσοστό 99%.\nΘα σας ποστάρω και φωτογραφίες....λίγο υπομονή...μέχρι τότε τσεκάρετε εδώ...\nΥ.Γ: Στην φωτογραφία που ανέβασα φαίνεται το ύψος της ζελατίνας που αντιστοιχεί περίπου στο ύψος της μύτης μου. δυστυχώς όπως μπορείτε να δείτε η απόσταση μύτης/ζελατίνας δεν είναι 25-30 εκατοστά αλλά παραπάνω...δοκίμασα να φέρω τη μύτη μου πιο κοντά στην κορυφή της ζελατίνας (25 εκ. περίπου) και το buffeting εξαφανίστηκε..\nαπό iliasRC31 την Τετ Φεβ 28, 2007 12:06 am\nρε λες απο αυτο να εχω πονους σε μεγαλες βολτες και απλως να μην το καταλαβαινω\nαπό nemesispm την Τετ Φεβ 28, 2007 3:18 pm\nΚαι για να γκρινιξω εγω λιγο γιατι ολα αυτα τα τεστ δεν υπολογιζουν και τον κακομηρη τον συνοδηγο εεεεεεεεεεεεεε\nαπό Ofanis την Τετ Φεβ 28, 2007 5:22 pm\nεμένα αυτή μου έκατσε κουτί\nείμαι 1,75 και στο tdm δεν έχω στροβιλισμούς και αν σκύψω λίγο και βλέπω ακριβώς πάνω από τη ζελατίνα (αφού είναι μαύρη και δε φαίνεται από μεσα) δε νιώθω τίποτα (η www.mra.de την κατατάσει ως racing και οχι touring)\nαπό Dimitris την Τετ Φεβ 28, 2007 6:40 pm\nOfanis έγραψε: εμένα αυτή μου έκατσε κουτί\nΩραία Φάνη. Η ζελατίνα σε προστατεύει στον θώρακα; Γιατί θυμάμαι η προηγούμενη που είχες δεν κάλυπτε επαρκώς των θώρακα, απλά ελάττωνε την πίεση.\nΟποιαδήποτε ζελατίνα, αν είναι σχετικά κοντή δεν τίθεται θέμα να δημιουργήσει πρόβλημα στροβιλισμών στο κράνος. Όμως, όντας κοντή δεν καλύπτει τον θώρακα, με αποτέλεσμα ο θώρακας να υφίσταται πίεση σε ταχύτητες στην Εθνική.\nΤο να τοποθετήσει κανείς μεγαλύτερη ζελατίνα καταφέρνει να εξαφανίσει την άσκηση πίεσης στον θώρακα πράγμα πολύ σημαντικό. Τότε όμως συνήοως εμφανίζονται τα προβλήματα στροβιλισμών στο κράνος.\nΕδώ είναι το ζητούμενο. Να καταφέρουμε να έχουμε καλυμμένο θώρακα 100% χωρίς να χρειάζεται να σκύβουμε και ταυτόχρονα να μην αντιμετωπίζουμε προβλήματα με στροβιλισμούς.\nΓιαυτό και πολύ σημαντικό για την επίτευξη των παραπάνω είναι να συνδυάζονται 2 πράγματα.\n1)Ζελατίνα στο ύψος της άκρης της μύτης\n2)Απόσταση ζελατίνας/ζελατίνας κράνους περίπου 25 με 30 εκ.\nΦάνη, αν με αυτή τη ζελατίνα έχεις θώρακα καλυμμένο πλήρως από αέρα και ταυτόχρονα δεν έχεις στροβιλισμούς, χωρίς να χρειαστεί να σκύψεις, τότε είσαι έτοιμος!\nΥ.Γ: Nemesis το Rumble Strip φαίνεται να συμβάλει τα μέγιστα στην εξάλειψη του φαινομένου στροβισλισμών ακόμα και στον συνεπιβάτη.\nαπό Ofanis την Τετ Φεβ 28, 2007 8:43 pm\nπιεση στο θώρακα εγώ δεν ενιωθα ούτε με τη μαμα ζελατίνα ούτε με αυτή.\nαπλά με την μαμα ενιωθα στροβιλισμούς μετά τα 180 και αν φυσούσε καθώς και λίγη πίεση στο κράνος (όχι θώρακα)\nΜε την καινούργια που έτρεξα για πολύ ώρα 200+ ενιωθα ένα αεράκι\nΣημείωση για τη ζελατίνα κάντε το τεστ του νερού.\nΠάτε σε ένα πλυντήριο που να έχει πιστόλι με πίεση και στοχέυστε στη ζελατίνα\nΘα δείτε το δρόμο που ακολουθεί ο αέρας όταν τρέχετε.\nΣτη δική μου το στέλνει το σπρευ με αρκετή γωνία ωστε ο κύριος όγκος να φεύγει και να γλύφει πάνω στο κράνος\nαπό Dimitris την Τετ Φεβ 28, 2007 9:44 pm\nOfanis έγραψε: πιεση στο θώρακα εγώ δεν ενιωθα ούτε με τη μαμα ζελατίνα ούτε με αυτή.\nπερίεργο, εγώ αν και πιο κοντός από εσένα ένιωθα αρκετή πίεση στο θώρακα....τελικά όλα είναι υποκειμενικά... ; ;\nαπό Dakota την Πέμ Μαρ 01, 2007 3:42 pm\nOfanis έγραψε: Με την καινούργια που έτρεξα για πολύ ώρα 200+ ενιωθα ένα αεράκι\nΜήπως ήταν η Breva που σου έκλεβε τον αέρα, ή μήπως η φριτέζα που άνοιγε και μετά τα 200?\nαπό Ofanis την Πέμ Μαρ 01, 2007 6:02 pm\nFretazer έγραψε: μήπως η φριτέζα που άνοιγε και μετά τα 200?\nμετά τα 200 τι πατατακια που βράζουν στο λάδι που χύνεται καθως προσπαθεί να με πιάσει στην ευθεία?\nΚαι έβλεπα κάτι τότε στον καθρεφτη και δε το βλεπα να πλησιάζει γιατί αραγε? γιατι?\nαπό Dakota την Πέμ Μαρ 01, 2007 6:20 pm\nOfanis έγραψε: λάδι που χύνεται?\nΜπερδεύεις τα Yamaha με τα Ducati\nαπό Dimitris την Τετ Μαρ 07, 2007 1:48 am\nΌπως είχα υποσχεθεί, σας ποστάρω μερικές φωτογραφίες από το κράνος μου, στο οποίο είναι τοποθετημένο το Rumble Strip.\nΣήμερα βγήκα στον περιφερειακό, όπου πάντα φυσάει ο αέρας και έπιασα σταθερά 140-150 χλμ/ώρα. Ε λοιπόν καμία σχέση με προηγουμένως. Ό συνδυασμός Rumble Strip και αεροτομή στο κράνος είναι ΕΥΕΡΓΕΤΙΚΟΣ.\nΜπορώ να πω πως το φαινόμενο Buffeting (ταρακούνημα του κράνους από στροβιλισμούς) εξαλείφθηκε σχεδόν πλήρως. Λες και κάποιος βάζει το χέρι του και μου κρατάει/σταθεροποιεί το κράνος.\nΕπιτέλους βρέθηκε λύση στο πρόβλημα που αντιμετώπιζα.


ΣΤΙΓΜέΣ... αλλάζουμε διάθεση κάνοντας ανακαίνιση | Κυκλοφορεί 29/09 μαζί με την ¨ΗΜΕΡΑ¨ - Εφημερίδα Ημέρα, Ζάκυνθος.\nΣΤΙΓΜέΣ… αλλάζουμε διάθεση κάνοντας ανακαίνιση | Κυκλοφορεί 29/09 μαζί με την ¨ΗΜΕΡΑ¨\nΟ καιρός σιγά σιγά αλλάζει και σύντομα θα αποχαιρετήσουμε τα καλοκαιρινά μας και θα καλωσορίσουμε το χειμώνα.\nΌμως πόσο έτοιμοι είμαστε ή τουλάχιστον τι πρόκειται να κάνουμε για να είμαστε όσο το δυνατόν πιο οχυρωμένοι απέναντι στα νέα καιρικά δεδομένα?\nΜήπως θα έκανε καλό και στην ψυχολογία μας μια αλλαγή στο χώρο μας, μια βελτίωση ή μια επι πλέον φροντίδα;\nΜια οργανώμενη ανακαίνιση δεν είναι και το πιο απλό θέμα γιατί πρέπει πρώτα απ΄όλα να έχετε αποφασίσει πόσα θέλετε να αλλάξετε. Αν θέλετε να αλλάξετε απλά την διακόσμηση , τότε ο χρόνος αλλά και τα κόστη είναι σαφώς λιγότερα. Αν, όμως, θέλετε να κάνετε μία πλήρη ανακαίνιση, να βάψετε τους τοίχους, να αλλάξετε έπιπλα και ύφος, τότε αυτή είναι μία διαδικασία, θα σας πάρει περισσότερο χρόνο.\nΌπως και να έχει πάρτε ιδέες, μιλήστε με προμηθευτές, συγκρίνετε τιμές και μην διστάσετε να απευθυνθείτε σε επαγγελματίες του είδους στο οποίο θα προχωρήσετε την αλλαγή ή την εκ θεμελίων έναρξη οποιαδήποτε μορφής εργασία.\nΣτο σημερινό μας τεύχος θα βρείτε αρκετούς επαγγελματίες που μαζί τους θα βρείτε λύσεις για τις ανάγκες όποιες και αν είναι αυτές. Απλά εμπιστευτείτε τους.


Ο Αντώνης Ρέμος μας μιλάει για την περιπέτεια που πέρασε - LiveFever.gr\nΠαρακάτω ακολουθεί η συνέντευξη του Αντώνη Ρέμου από το TV έθνος.\nΉταν πολύ άβολο, αλλά μπορεί να συμβεί στον οποιοδήποτε. Και σε εμένα έχουν υπάρξει στιγμές που ένιωσα ότι κάτι συμβαίνει. Το ζωντανό δεν είναι εύκολο πράγμα, ακόμη και αν διαθέτεις εμπειρία. Όλοι μας βρισκόμαστε κάποιες φορές υπό μεγάλη πίεση. Αν δεν μπορέσεις να το διαχειριστείς -ο καθένας με τον δικό του τρόπο- μπορεί να σε καταβάλει. Εγώ πραγματικά θαυμάζω τα νέα παιδιά που έρχονται στη σκηνή και δείχνουν αυτό το θάρρος να περάσουν από τη συγκεκριμένη διαδικασία.\nΠολλές φορές. Όμως, με την πάροδο του χρόνου έχω μάθει να το διαχειρίζομαι. Σε συνέντευξή της η φίλη μου Έλενα Παπαρίζου μίλησε για την κρίση πανικού που έπαθε πάνω στη σκηνή και την πήρα από το χέρι και την ηρέμησα. Λοιπόν, μου έχει συμβεί και εμένα μια φορά όταν έκανα diving. Στην Κρήτη είχε συμβεί πριν από 7-8 χρόνια. Είχα ξανακάνει diving 5-6 φορές. Κατεβήκαμε στον βυθό γύρω στα 25 μέτρα. Ένιωθα ότι κάτι δεν πήγαινε καλά. Ήθελα να αναδυθώ άμεσα στην επιφάνεια. Εκείνη τη στιγμή με έπιασε ο εκπαιδευτής, μου απέσπασε την προσοχή με εικόνες του βυθού, συνήλθα και λίγο αργότερα με ομαλό τρόπο βγήκαμε έξω. Αν είχα αφήσει τον πανικό να με κυριεύσει, μπορεί να είχα πάθει κάτι.\nΕτικέτες: ΑΝΤΩΝΗΣ ΡΕΜΟΣ


Λιπογλυπτική Τιμές - Κόστος, Επεμβάσεις σώματος, Αθήνα, Πειραιάς Beauty Plastic\nΛιπογλυπτική Τιμές - Κόστος\nΜετά απο μια περίσεια σωματικού λίπους και δέρματος τόσο η άσκηση όσο και οι δίαιτα δεν φαίνεται ότι μπορεί να μας λύση το πρόβλημα.\nΣήμερα με την λιπογλυπτική μπορούμε να δώσουμε στο σώμα το σχήμα και περίγραμμα που επιθυμεί ο κάθε ασθενής με μόνιμο αποτέλεσμα.\nΕνα αποτέλεσμα που έρχεται μέσα απο μια εύκολη διαδικασία χωρίς σημάδια μεγάλο χρόνο αναρρωσης και γρηγορη επάνοδο στις δραστηριότητες σας.\nΗ λιπογλυπτική ειναι μια πολυ τεχνική επέμβαση που πέρα απο τις επιστημονικές γνώσεις του πλαστικού χρειάζεται και μια καλλιτεχνική προσέγγιση για ακόμη καλύτερα αποτελέσματα.\nΕπεμβάσεις σώματος - λιπογλυπτική\nΑπορίες για επεμβάσεις σώματος & λιπογλυπτική?\nΕάν επιθυμείτε να ενημερωθείτε για επεμβάσεις σώματος & λιπογλυπτική παρακαλούμε συμπληρώσετε την παρακάτω φόρμα επικοινωνίας, θα επικοινωνήσουμε μαζί σας το συντομότερο δυνατό.\nΕάν επιθυμείτε ραντεβού η να ενημερωθείτε για λιπογλυπτική, μπορείτε να συμπληρώσετε την παρακάτω φόρμα επικοινωνίας θα επικοινωνήσουμε μαζί σας άμεσα.\nΣχόλια πελατών σχετικά με την λιπογλυπτική


Τουρκία Συρία: «Φύγετε από τον δρόμο μας» - Το μήνυμα Ερντογάν στον Πούτιν | Flash.gr\nFlash.gr / Κόσμος / Τουρκία Συρία: «Φύγετε από τον δρόμο μας» – Το μήνυμα Ερντογάν στον Πούτιν\nΤουρκία Συρία: Προειδοποίησε ότι η χώρα του "δεν μπορεί να αντιμετωπίσει" ένα νέο κύμα προσφύγων από τη Συρία\nΕρντογάν σε Πούτιν: «Φύγετε από τον δρόμο μας στη Συρία»\nΤουρκία Συρία: Ο Τούρκος πρόεδρος Ρετζέπ Ταγίπ Ερντογάν δήλωσε σήμερα ότι ζήτησε από τη Ρωσία «να φύγει από τον δρόμο μας» στη Συρία στη διάρκεια τηλεφωνικής επικοινωνίας που είχε χθες Παρασκευή με τον Ρώσο ομόλογό του Βλαντίμιρ Πούτιν.\n«Είπα στον Πούτιν: Τι κάνετε εκεί κάτω; Αν θέλετε να εγκαταστήσετε μία βάση, κάντε το, αλλά φύγετε από τον δρόμο μας. Αφήστε μας πρόσωπο με πρόσωπο με το (συριακό) καθεστώς», δήλωσε ο Ερντογάν σε ομιλία του από την Κωνσταντινούπολη, ενώ υπογράμμισε ότι οι συριακές δυνάμεις «θα πληρώσουν το τίμημα» των επιθέσεών τους εναντίον του τουρκικού στρατού.\n«Μέχρι 30.000 μετανάστες μπορεί να περάσουν σήμερα τα σύνορα»\n«Τί είπαμε μερικούς μήνες πριν; Αν το πράγμα συνεχιστεί έτσι, θα ανοίξουμε τα σύνορα. Αισθάνθηκαν άβολα. Δεν μας πίστεψαν. Τί κάναμε χθες; Ανοίξαμε τα σύνορα. Μέχρι σήμερα το πρωί, περίπου 18.000 άτομα κινήθηκαν για να περάσουν απέναντι και πιστεύω πως σήμερα ο αριθμός αυτός μπορεί να φτάσει στις 30.000. Δεν θα κλείσουμε τα σύνορα στο μέλλον».\nΣυμφωνία για αποκλιμάκωση της έντασης\nΣύμφωνα με ανακοίνωση του Ρωσικού υπουργείου Εξωτερικών , Ρωσία και Τουρκία εξέφρασαν την επιθυμία για αποκλιμάκωση της έντασης στη Συρία. Αυτό ήταν το αποτέλεσμα των διαδοχικών συναντήσεων υψηλόβαθμων αξιωματούχων των δύο χωρών τις τελευταίες ημέρες.\n"Και από τις δύο πλευρές δόθηκε έμφαση στη μείωση της έντασης επί του πεδίου, παράλληλα με τη συνέχιση της μάχη κατά των τρομοκρατών που έχουν αναγνωριστεί ως τέτοιοι από το Συμβούλιο Ασφαλείας του ΟΗΕ", επεσήμανε σε ανακοίνωσή του το ρωσικό υπουργείο. Επίσης τόσο Άγκυρα όσο και Μόσχα δεσμεύθηκαν "να υπερασπιστούν τον άμαχο πληθυσμό τόσο μέσα όσο και έξω από την ζώνη αποκλιμάκωσης στην Ιντλίμπ και να προσφέρουν άμεσα ανθρωπιστική βοήθεια σε όσους τη χρειάζονται".


Fargo Season 4 - Ποια θα είναι η αναμενόμενη ημερομηνία κυκλοφορίας; Τι θα παίξει; Τι είναι το τρέιλερ; Τι λένε οι επίσημες πηγές; - Ψυχαγωγία\nFargo Season 4 - Ποια θα είναι η αναμενόμενη ημερομηνία κυκλοφορίας; Τι θα παίξει; Τι είναι το τρέιλερ; Τι λένε οι επίσημες πηγές;\nΤο Fargo Season 4 είναι μια από τις πιο αναμενόμενες εκπομπές που οι θαυμαστές πεθαίνουν να παρακολουθήσουν! Αλλά μπορεί να υπάρχουν άσχημα νέα! Το 2015, ο showrunner Noah Hawley διευκρίνισε γιατί το σούπερ επιτυχημένο σόου πιθανότατα δεν θα επιστρέψει.\n«Υπάρχει μόνο ένα συγκεκριμένο μέτρο αφήγησης που μπορείτε να πείτε σε αυτό το πνεύμα. Επιπλέον, μου αρέσει να διηγούνται ιστορίες σε αυτό το πνεύμα, αλλά δεν έχω άλλη ακόμη », διευκρίνισε.\n«Δεν ήξερα αν θα υπήρχε μια επόμενη σεζόν. Δεν ήξερα αν θα υπήρχε τρίτη σεζόν. Προς το τέλος της πρώτης σεζόν, ο [FX] δήλωσε, «Εάν δεν πρέπει να το αφήσετε εκεί [θα ήταν εντάξει]». '\nΟ πρόεδρος του FX John Landgraf, το οποίο αποκαλύφθηκε το 2017, έδωσε στον Fargo maker χώρο να σκεφτεί. «Δεν έχουμε ακούσει τη σκέψη από τον Noah [Hawley] για το ποια θα ήταν η τέταρτη σεζόν», δήλωσε ο Landgraf. «Αυτό που παροτρύνουμε τον Νώε να κάνει είναι να το σκεφτεί και να διασφαλίσει ότι έχει μια σκέψη για την οποία έχει ενισχυθεί.\nFargo Season 4 Air Date Πότε θα το δούμε;\n«Είναι ένας χειμώνας που εμφανίζεται. Ξέρετε, πρέπει να συνθέσω [τα επεισόδια], σε εκείνο το σημείο πρέπει να το προετοιμάσουμε, εκείνο το σημείο πρέπει να το γυρίσουμε, πράγμα που σημαίνει ότι είτε πρόκειται για τον ερχόμενο χειμώνα είτε τον επόμενο χειμώνα », διευκρίνισε ο Νώε.\nΈτσι, παρά τις απόμερες εγγυήσεις, δεν θα έρθει σε κανένα σημείο στο εγγύς μέλλον το 2020.\nΘα μπορούσαμε να περιμένουμε νέα πρόσωπα στην επόμενη σεζόν\nΤα Fargo Throws είναι συνήθως πολύ δύσκολο να προβλεφθούν, καθώς κάθε σεζόν είναι μια τελική επανεκκίνηση.\nΟ Κρις Ροκ προσλήφθηκε για να παίξει τον επικεφαλής μιας από τις δύο αδικημένες οικογένειες που εγκαταστάθηκαν στην Πόλη του Κάνσας το 1950, με τη σεζόν να χρονολογεί τον πόλεμο των ιών που προετοιμάζεται μέσα στη μαύρη αγορά.\nΤι θα είναι η συστροφή\nΤο κέντρο που σκέφτηκε για την ανερχόμενη σεζόν είναι από τώρα και ακούγεται απίστευτα, ενδιαφέρον. Θα αφορά τους μετανάστες από ευρωπαϊκά έθνη όπως η Ιταλία να εγκατασταθούν στη Νέα Υόρκη και το Σικάγο. Επιπλέον, ένας αφροαμερικάνος που έφυγε από το νότο.\nΑυτά τα άτομα ήρθαν σε επαφή και ανέλαβαν την ευθύνη για τη σκοτεινή πλευρά της οικονομίας - τη διευθέτηση με φάρμακα και τις καταχρήσεις της.\nΕλπίζω να σας άρεσε η ανάρτηση! Μείνετε ενημερωμένοι μαζί μας!\nΔιαβάστε επίσης: Seven Deadly Sins, ό, τι πρέπει να γνωρίζετε για τη νέα σεζόν.\nτην ημερομηνία κυκλοφορίας των παλαιών\nμετά την υψηλή σεζόν 3 επεισόδιο 1


Οι «αντάρτες» του Αγίου Όρους που ζουν χωρίς ρεύμα και εφόδια [ΒΙΝΤΕΟ]\nΕκατόν δέκα καλόγεροι ζουν στη Μονή Εσφιγμένου, χωρίς ρεύμα και εφόδια, καταναλώνοντας μόνο ότι παράγουν.\nΆγιο Όρος μονή εσφιγμένου ρεύμα καλόγεροι άθως ΜΟΝΑΧΟΙ Ελλάδα\nΗ συγκεκριμένη Μονή είναι το μοναδικό μοναστήρι στο Άγιον Όρος που έχει διακόψει κάθε σχέση με το Οικουμενικό Πατριαρχείο από το 1972. Οι μοναχοί της θεωρούνται ουσιαστικά κάτι σαν αντάρτες για το όρος Άθω και η αντιπαράθεσή τους τα τελευταία χρόνια με τα «κεντρικά» της Ορθοδοξίας έχει οξυνθεί πάρα πολύ και έχει οδηγήσει σε σκηνές βίας πρωτόγνωρες για το ιερό αυτό άβατο.\n-Γιατί δεν έχει ρεύμα η Μονή;\n-Άμα μπει το ρεύμα, θα μπει η πολυτέλεια. Ο μοναχός δεν πρέπει να έχει πάρα πολλή άνεση. Θα καταντήσουμε κοσμικοί με ράσα.\nΠριν από τρία χρόνια, η ομάδα του VICE απέκτησε σπάνια πρόσβαση στο μοναδικό «ανυπότακτο» Μοναστήρι της Ορθοδοξίας και γνώρισε από κοντά τους ανθρώπους που θεωρούνται οι «Αντάρτες» του Αγίου Όρους.\nΣτο βίντεο που ακολουθεί θα δεις εικόνες από το «παράνομο» τριήμερο εντός της μονής, στο οποίο η ομάδα του VICE κατέγραψε τόσο τη σκληρή ζωή των μοναχών όσο και την προσπάθεια τους να επιβιώσουν αποκομμένοι από την εξουσία του Πατριαρχείου.


ΤΣΟΥΜΠΟΥ Α. ΙΩΑΝΝΑ - Αίγιο\nΙατροί - Αίγιο σε Αίγιο - ΑΧΑΪΑΣ\nΙατροί - Αίγιο Αίγιο - ΑΧΑΪΑΣ\nΔιεύθυνση: Λόντου Ανδρέα 50, Αίγιο, , ΑΧΑΪΑΣ\nΓεωγραφικό πλάτος: 38.248748779296875000\nΓεωγραφικό μήκος: 22.088119506835938000\nΠεριγραφή - ΤΣΟΥΜΠΟΥ Α. ΙΩΑΝΝΑ - Αίγιο Ιατροί - Αίγιο Αίγιο - ΑΧΑΪΑΣ\nΗ Ιωάννα Τσουμπού MSc, PhD, MRCOG, CCT(UK) είναι απόφοιτος της Ιατρικής Σχολής του Πανεπιστημίου Ιωαννίνων. Η ιατρός ειδικεύθηκε στη Μαιευτική Γυναικολογία στη Μεγάλη Βρετανία σε θέσεις αναγνωρισμένες για ειδικότητα από το Βασιλικό Κολλέγιο Μαιευτήρων Γυναικολόγων του οποίου είναι μέλος MRCOG και πιστοποιήθηκε το 2011 από τον Ιατρικό Βρετανικό Σύλλογο για την ολοκλήρωση της ειδικότητας Μαιευτικής Γυναικολογίας CCT (UK).\nH κα Τσουμπού εξειδικεύθηκε επί δύο έτη στην Ιατρική του Εμβρύου στο Harris Birthright Research Centre for Fetal Medicine στο Νοσοκομείο King’s College του Λονδίνου, υπό την επίβλεψη του Καθηγητού Κύπρου Νικολαΐδη και είναι κάτοχος του Diploma in Fetal Medicine.\nΗ ιατρός έχει ολοκληρώσει Master of Science στην Ενδοσκοπική Χειρουργική στο Πανεπιστήμιο του Guilford και έχει αποκτήσει πολύτιμη εμπειρία στη λαπαροσκοπική και υστεροσκοπική χειρουργική. Είναι πιστοποιημένη από τη Βρετανική Εταιρεία Κολποσκόπησης και Παθολογίας του Τραχήλου (BSCCP) για τη διενέργεια κολποσκόπησης.\nΗ κα Τσουμπού διατηρεί ιατρείο και στην Αθήνα (Α. Τσόχα 2 και Βασιλίσσης Σοφίας, 11521 Αθήνα).\nΖΑΧΑΡΟΠΟΥΛΟΥ ΕΛΕΝΗ - Αίγιο\nΘειακογιώργου - Λίβα Στάσα Σ. - Αίγιο\nΜαρκάκη Έλλη Γ. - Αίγιο\nΑΛΕΞΑΝΔΡΟΠΟΥΛΟΣ Π. ΔΗΜΗΤΡΙΟΣ MD MSc & PhD - Αίγιο\nΠυργάκης Κωνσταντίνος Μ. - Αίγιο\nΣΥΓΧΡΟΝΟ ΜΑΙΕΥΤΙΚΟ ΓΥΝΑΙΚΟΛΟΓΙΚΟ ΙΑΤΡΕΙΟ - Αίγιο\nΡεμούντης Θεόδωρος Σ. - Αίγιο\nΔημητρίου Χριστίνα Μ. - Αίγιο\nΣάκκης Θεόφιλος Δ. - Αίγιο\nΑγγελόπουλος Δημήτριος Θ. - Αίγιο\nΚολέζα Μαρία Δ. - Αίγιο


Greek Cosmos » Γενική Συζήτηση » 17 Απίστευτα κόλπα που κάνει το σώμα μας!\nΜήνυμα 1ο 17 Απίστευτα κόλπα που κάνει το σώμα μας!\nΤην / Το 6/2/2012, 22:13\n1. Εάν σας γαργαλάει ο λαιμός σας ...\nξύστε το αυτί σας!\nΜήνυμα 2ο Απ: 17 Απίστευτα κόλπα που κάνει το σώμα μας!\nΤην / Το 6/2/2012, 22:23\nτα εχω διαβάσει παλαιότερα... φανταστικά!\nΜήνυμα 3ο Απ: 17 Απίστευτα κόλπα που κάνει το σώμα μας!\nΤην / Το 7/2/2012, 07:44\nΚαταπληκτικό !!! Ομολογώ πως δεν ήξερα κανένα


Toolbox: Μυστήρια πράματα\nΜου δημιουργήθηκε μια απορία σήμερα. Σε ένα όνειρο μπορείς να ζήσεις καταστάσεις που δεν έχεις βιώσει στον ξύπνιο σου. Ένα θάνατο συγγενικού σου προσώπου, που στην πραγματικότητα ζει ακόμα. Μια καταδίωξη με σκοπό το θάνατό σου -εκτός και αν είσαι στ’ αλήθεια ο James Bond. Όμως τα συναισθήματα που νιώθεις έχουν την ίδια ένταση με αυτά που θα είχες, αν πραγματικά ζούσες κάτι ανάλογο;\nΉμουν λέει σε ένα μέρος σαν εξοχή, δηλαδή το μέρος που πάντα βλέπω σαν τόπο διακοπών μάλλον γιατί πέρασα όλα μου τα καλοκαίρια από τα 10 μου μέχρι τα 18. Τώρα όμως ήμουν μεγάλη και είχα αγκαλιά τη Φ. που ήταν ξυπόλητη μη πατήσει κανένα αγκάθι. Έβλεπα από μακριά μια προβλήτα και έναν ουρανό γαλάζιο, καθαρό χωρίς σύρματα και κολώνες, όταν ξάφνου πέρασε χαμηλά ένα αεροπλάνο, μεγάλο, Jumbo Jet λέμε, πήρε ύψος και έκανε μια μεγαλειώδη τούμπα. Εντυπωσιάστηκα! Είπα στη Φ. κοίτα, κάνουν ασκήσεις επιδείξεων, αλλά η Φ. δεν μπορούσε να καταλάβει που της δείχνω. Μετά πέρασε ένα δεύτερο αεροπλάνο, πιο μακριά από το πρώτο. Μεγάλο επίσης, λευκό με κόκκινη ουρά. Θυμάμαι να αναρωτιέμαι πως θα ένιωθε ο κόσμος αν ήταν μέσα, ίσως σαν εκείνα να παιχνίδια που σε γυρίζουν ανάποδα στα Luna park. Το αεροπλάνο γύρισε ανάποδα και πήγε να εκτελέσει μια ακόμα πιο δύσκολη τούμπα, δεν τα κατάφερε και έσκασε στη γη. Θυμάμαι να βλέπω τις λάμψεις, κομμάτια να πετάγονται στον αέρα, δεν έχω ήχο, είναι μια έκρηξη βουβή. Κρύβω τη Φ. με το σώμα μου, είμαστε πολύ μακριά τελικά και δε μας φτάνει τίποτα, αλλά και πάλι φοβάμαι και είναι τρομερά απίστευτο κάτι τόσο τεράστιο να γίνεται κομμάτια.\nΞύπνησα νιώθοντας μια απέραντη θλίψη για τον πιλότο που σκοτώθηκε. Λες και τον ήξερα. Και ένα δέος για το μέγεθος του αεροπλάνου και το γεγονός της συντριβής του. Μυστήρια πράματα.\nFuyumi Kotani Wed Jul 30, 10:45:00 AM 2008\nΝομίζω ότι τα συναισθήματα στα όνειρα είναι πολύ πιο έντονα από ότι θα ήταν στην πραγματικότητα...\ntomboy Wed Jul 30, 11:00:00 AM 2008\nΊσως και να έχεις δίκιο. Πάντως υπάρχουν φορές που ξυπνάω και η αίσθηση του ονείρου κρατάει όλη τη μέρα!\nΚαλό σου ταξίδι στην Απω Ανατολή!\nThe Motorcycle boy Wed Jul 30, 08:36:00 PM 2008\nΕγώ σαν παραδοσιακά αναίσθητος δεν μπορώ να απαντήσω σχετικά με την ένταση των συναισθημάτων.\nΑλλά νομίζω οτι το όνειρο σημαίνει οτι μας χρειάζεται οικογενειακώς ταξίδι με Τζάμπο Τζετ για τον συνήθη προορισμό. Οικογενειακώς και επειγόντως.\nmarquee de mud Wed Aug 06, 07:36:00 PM 2008\nαλλα πολυ επειγοντως\ntomboy Thu Aug 07, 04:04:00 PM 2008\nκάτι χρόνια τώρα ε?


Πραγματοποιήθηκε στη Νάουσα η συνάντηση επαναπατρισθέντων πολιτικών προσφύγων\nΤετάρτη, 29 Ιουνίου 2016 15:14\nΜε τη συμμετοχή πλήθους αντιστασιακών, επαναπατρισθέντων πολιτικών προσφύγων και απογόνων πραγματοποιήθηκε την Κυριακή στον Άγιο Νικόλαο Νάουσας η 28η Πανελλήνια Συνάντηση Επαναπατρισθέντων Πολιτικών Προσφύγων.\nΗ εκδήλωση ξεκίνησε με αγωνιστικά τραγούδια από το συγκρότημα του ΠΑΜΕ και ακολούθησαν ομιλίες από την εκπρόσωπο του Παραρτήματος Νάουσας της ΠΕΑΕΑ-ΔΣΕ Ροδοβίτη Χαρίκλεια , ενώ κεντρικός ομιλητής ήταν ο ευρωβουλευτής του ΚΚΕ Σωτήρης Ζαριανόπουλος. Ποιήματα απάγγελε για τα 100 χρόνια του ΚΚΕ ο ποιητής από την Νάουσα Ηλίας Τσέχος .\nΗλίας Τσέχος ….\n... Κι ακόμα δεν γεννήθηκα\nΝα νικηθώ από τον καπιταλισμό\nΤην αίγλη τους αμόρφωτα\nΠου όταν πάλι γεννηθώ\nΣτα διακοσιοστά μας χρόνια\nΠάλι κομμουνιστής να γεννηθώ\nΝα γράφω και να τραγουδώ\nΧούφτες μοιράζοντας γροθιές\nΣτην άδικη Κατάδικη\n... την κοινωνία τους μέσα\nΣτην εκδήλωση παραβρέθηκε αντιπροσωπεία της ΚΕ του ΚΚΕ με επικεφαλής τον Θεοδόση Κωνσταντινίδη, μέλος του ΠΓ της ΚΕ του Κόμματος .\nΣτην συνέχεια απόγονοι - μέλη της θεατρικής ομάδας του Παραρτήματος Θεσσαλονίκης της ΠΕΑΕΑ-ΔΣΕ «Πολιτική Σκηνή» αναφέρθηκαν στο πώς οι πολιτικοί πρόσφυγες ζούσαν στις χώρες οικοδόμησης του σοσιαλισμού, πώς πρόκοψαν, εργάστηκαν, σπούδασαν, έκαναν οικογένειες. Τέλος, τόνισαν ότι «Όσο ζούμε δεν θα ξεχάσουμε το σοσιαλισμό και θα παλεύουμε γι΄ αυτήν την κοινωνία. Υπάρχει η ελπίδα, υπάρχει η δύναμη που μπορεί να εμπνεύσει. Είναι το Κομμουνιστικό Κόμμα Ελλάδας».\n«Είναι πολύ σημαντικό», σημείωσε ο Σωτήρης Ζαριανόπουλος, «μετά από τόσα χρόνια να επαναλαμβάνεται κάθε χρόνο η συνάντηση αυτή των παλιών αγωνιστών, των παιδιών και των εγγονών τους. Κρατά ζωντανή τη μνήμη σε καιρούς ταραγμένους που είναι απαραίτητα τα διδάγματα της Ιστορίας. Και εσείς είστε ζωντανοί φορείς αυτής Ιστορίας, “σάρκα από τη σάρκα” του ΚΚΕ. Παλιοί αγωνιστές, ή απόγονοι αγωνιστών που αλύγιστοι στις διώξεις, τους κατατρεγμούς ακόμα και μπρος στο θάνατο έδωσαν αταλάντευτα τη μάχη για την απελευθέρωση της πατρίδας με το ΕΑΜ και τον ΕΛΑΣ. Και συνέδεσαν τη μάχη αυτή με την πάλη για την εξουσία, τη κορυφαία στιγμή της ταξικής, της επαναστατικής πάλης στην Ελλάδα με τον Δημοκρατικό Στρατό Ελλάδας που φέτος τιμάμε τα 70χρονα της εποποιίας του. Και πήραν το δρόμο της πολιτικής προσφυγιάς ή γεννήθηκαν σ’ αυτή.\nΣελίδες της Ιστορίας που μαζί με τους αμέτρητους ηρωικούς, γεμάτους θυσίες αγώνες του Κόμματος για τα μικρά και μεγάλα προβλήματα του λαού μας αποτελούν την Ιστορία του Κόμματος μας που σε δύο χρόνια κλείνει 100 χρόνια ζωής και δράσης για το δίκιο του λαού.\nΣαν ΚΚΕ είμαστε περήφανοι για τους αγώνες σας. Και ένα είναι σίγουρο: Δεν πήγανε χαμένοι.\nΗ ουσία τους, τα διδάγματά τους είναι επίκαιρα. Κι αυτά προσπαθεί με όλες τις δυνάμεις του να μεταφέρει το Κόμμα μας στο λαό και τη νεολαία. Και με άσβεστη πίστη στο δίκιο, αλλά και τη δύναμη του ίδιου του λαού μας, με τη βεβαιότητα ότι το μέλλον της ανθρωπότητας δεν μπορεί να είναι η βαρβαρότητα που ζούμε σήμερα, ο καπιταλισμός, ότι οι λαοί θα βρούνε το δρόμο τους πέρα από την κοινωνική εκμετάλλευση, οργανώνουμε την πάλη του λαού μας για το μέλλον αυτό».


Σάλος από το αλφαβητάρι του διαβόλου\nΣΟΚ: Σκυλίτσα γέννησε\nΤελ. ενημ.: 24.01.2017, 18:05\nΤο πιο πικρόχολο βιβλίο που γράφτηκε ποτέ για την πολιτική σαπίλα και τη θρησκευτική υποκρισία\nΤα πρώτα λήμματα από "Το αλφαβητάρι του Διαβόλου" γράφτηκαν στο πλαίσιο εβδομαδιαίας σατιρικής στήλης στην εφημερίδα "San Francisco News Letter". Ο ’μπροουζ Μπιρς ήταν ο υπεύθυνος της στήλης από τον Δεκέμβριο του 1868. Υπέγραφε ως "Τελάλης" σατιρίζοντας κοινωνικούς και πολιτικούς θεσμούς.\nΟ Μπηρς δεν ανεχόταν τους ηλίθιους, δεν χαριζόταν στους εχθρούς και έφτυνε κατάμουτρα τους θεούς που έφτιαχναν οι άνθρωποι και όσους προσεύχονταν σε εκείνους. Είναι φημισμένος για τις υπερφυσικές του ιστορίες, καθώς επίσης και για το θρυλικό του πνεύμα, που μπορεί κανείς να εκτιμήσει καλύτερα διαβάζοντας το "Αλφαβητάρι του διαβόλου". Εκτός από τον H.L. Mencken, πνευματικό κληρονόμο του, δεν υπήρξε ποτέ άνθρωπος των γραμμάτων σαν τον Αμπρόουζ Μπηρς. Κι αν η τύχη του παραμένει ένα μυστήριο, ο Μπηρς παραμένει ένα αίνιγμα.


Θέσεις της ΕΣΕΕ επί του σχεδίου Π.Δ. για τον ΟΜΕΔ\nΘέσεις της ΕΣΕΕ επί του σχεδίου Π.Δ. για τον ΟΜΕΔ στην κοινή συνάντηση του Διοικητικού του Συμβουλίου με τους Προέδρους των Κοινωνικών Εταίρων.\nΗ ΕΣΕΕ χαιρετίζει την πρωτοβουλία του Οργανισμού Μεσολάβησης και Διαιτησίας για κοινή συνάντηση του Διοικητικού Συμβουλίου του με τους Προέδρους των Κοινωνικών Εταίρων καθώς και την παρουσίαση του απολογισμού του έργου του Οργανισμού για τα έτη 1992-2010. Ο ΟΜΕΔ έχει αναμφίβολα προσφέρει σε όλα τα επίπεδα των συλλογικών διαπραγματεύσεων, της διατήρησης της εργασιακής ειρήνης και της κοινωνικής συνοχής, ένα πολύ θετικό έργο.\nΤο Ελληνικό εμπόριο έχει πλήρη αντίληψη της ανάγκης εμπέδωσης αμοιβαίας εμπιστοσύνης και καλού κλίματος στις σχέσεις μεταξύ εργοδοτών και εργαζομένων, όπως άλλωστε φαίνεται και στους πίνακες της εξέλιξης των μισθών στο εμπόριο. Πιστεύουμε ότι σε περιόδους κρίσης οι συναινετικές διαδικασίες, ο Κοινωνικός Διάλογος και οι Συλλογικές Διαπραγματεύσεις για εξεύρεση κοινά αποδεκτών λύσεων, με σεβασμό στους Νόμους του Κράτους, αποτελούν την ασφαλιστική δικλείδα εξόδου της χώρας από την κρίση. Αυτό αποδείχθηκε από τη φετινή υπογραφή 3ετούς Εθνικής Γενικής Συλλογικής Σύμβασης Εργασίας και τη διασφάλιση του 13ου και 14ου μισθού, που αποτελούν δίκαιες και τολμηρές αποφάσεις, με σεβασμό όμως στις περιορισμένες δυνατότητες των επιχειρήσεων, όπως έχουν διαμορφωθεί.\nΣτον κλάδο του εμπορίου οι περισσότερες επιχειρήσεις είναι μικρομεσαίες και βασίζονται στο ανθρώπινο δυναμικό τους, ενώ έχουν δημιουργηθεί σχεδόν οικογενειακοί δεσμοί εμπιστοσύνης και σεβασμού μεταξύ εργοδοτών και εργαζομένων. Η ΕΣΕΕ θεωρεί ότι ο θεσμός της Συλλογικής Διαπραγμάτευσης και οι διαδικασίες της Μεσολάβησης και Διαιτησίας εισήγαγαν νέα αντίληψη στις εργασιακές σχέσεις. Ο Ν. 1876/1990 υπήρξε ο μοναδικός Νόμος που ψηφίστηκε στη Βουλή των Ελλήνων ομόφωνα και από όλες τις παρατάξεις, με τη συμφωνία εργοδοτών και εργαζομένων. Αυτόν το θεσμό πρέπει οπωσδήποτε να τον διαφυλάξουμε. Η διατήρηση της κοινωνικής συνοχής κάτω από τις εξαιρετικά δύσκολες συνθήκες που διέρχεται η χώρα μας είναι απολύτως αναγκαία προϋπόθεση για τη βελτίωση του κλίματος στην αγορά.\nΗ συμμετοχή των εκπροσώπων των εργοδοτών από όλη την Ελλάδα σε υψηλού επιπέδου ενημερωτικά σεμινάρια, όπου μετείχαν και οι εκπρόσωποι των εργαζομένων, μας έδωσαν την ευκαιρία να συζητήσουμε σε ειρηνικό και ουδέτερο κλίμα. Ο ΟΜΕΔ είναι από τους ελάχιστους Οργανισμούς που έχει «νοικοκυρεμένη» διαχείριση, με ολιγομελές προσωπικό (20 άτομα), ενώ ζήτησε μείωση του πόρου που δικαιούνταν από την Εργατική Εστία, από 3% σε 2%.\nΘεωρούμε, όμως, ότι όλες οι διαδικασίες, με το πέρασμα του χρόνου έχουν ανάγκη να βελτιώνονται και να λαμβάνουν υπόψη το κοινωνικό-οικονομικό περιβάλλον και τις υποχρεώσεις της χώρας. Υπάρχουν παραδείγματα διαιτητικών αποφάσεων οι οποίες δεν ήταν επαρκώς αιτιολογημένες και γέννησαν ερωτηματικά. Η «ασυμμετρία» προσφυγής και εκπροσώπησης που επέτρεπε μόνο στην πλευρά των εργαζομένων την προσφυγή στη διαιτησία δεν ωφέλησε τελικά κανέναν.\nΜε αυτή την πεποίθηση, η ΕΣΕΕ συμμετέχει ενεργά στην πρωτοβουλία για εξεύρεση μιας κοινά αποδεκτής λύσης. Οι συναινετικές μας προτάσεις στο ζήτημα της Διαιτησίας αναφέρονται κυρίως: στην ανάγκη αιτιολόγησης και τεκμηρίωσης των αποφάσεων, είτε στο στάδιο της Μεσολάβησης είτε στο στάδιο της Διαιτησίας, στη δυνατότητα προσφυγής ισομερώς στη Διαιτησία καθώς και την υιοθέτηση δευτεροβάθμιας τελεσίδικης κρίσης εντός του ΟΜΕΔ. Όσον αφορά στη σύνθεση της τριμελούς επιτροπής, προτείνουμε να γίνεται με κλήρωση.\nΘεωρούμε ότι οποιαδήποτε απόπειρα υπαλληλοποίησης των Μεσολαβητών– Διαιτητών θα δημιουργήσει εξάρτηση και περιορισμό, ενώ παράλληλα θα πρέπει να ισχύουν τα αυστηρά ασυμβίβαστα και τα κριτήρια επιλογής, όπως ήδη έχουν θεσπιστεί. Αναφορικά με το ζήτημα της επιλογής των Μεσολαβητών-Διαιτητών αυτή θα πρέπει να γίνεται με αυξημένη πλειοψηφία 7 ψήφων των 9 μελών του ΔΣ. Στο πλαίσιο αυτό είναι σκόπιμο να τονιστεί ότι ουδέποτε καταγράφηκε ανάμιξή μας με κανένα τρόπο στις αποφάσεις των Μεσολαβητών – Διαιτητών. Πιστεύουμε στη διασφάλιση της ανεξαρτησίας και της αρχής της διαφάνειας, ενώ η επιμονή μας στις εξαντλητικές διαπραγματεύσεις, μας έχουν δώσει την ικανοποίηση να «κλείσουμε» συλλογικές συμφωνίες εκτός ΟΜΕΔ. Θεωρούμε ότι η θητεία του Δ.Σ. θα πρέπει να είναι δυνατόν να ανανεώνεται, έτσι ώστε να διασφαλίζεται η ομαλή λειτουργία και η συνέχεια του Οργανισμού.\nΣυνοψίζοντας, οι βασικές προτάσεις της ΕΣΕΕ επικεντρώνονται:\nΑπάλειψη της ασυμμετρίας προσφυγής και εκπροσώπησης.\nΔυνατότητα τελεσίδικης κρίσης σε δεύτερο βαθμό εντός του ΟΜΕΔ.\nΤεκμηριωμένες αποφάσεις από αυστηρά επιλεγμένους Μεσολαβητές –Διαιτητές.\nΟι αποφάσεις της Διαιτησίας να περιορίζονται σε οικονομικά ζητήματα σε περίπτωση μονομερούς προσφυγής. Εάν πρόκειται για προσφυγή από κοινού, τότε μόνο να είναι δυνατόν να επεκτείνεται και σε θεσμικά θέματα.\nΗ επιλογή των Μεσολαβητών-Διαιτητών θα πρέπει να γίνεται με αυξημένη πλειοψηφία 7 ψήφων των 9 μελών του Δ.Σ.\nΠεποίθησή μας είναι ότι οι εργασιακές σχέσεις δεν πρέπει να λύνονται στα δικαστήρια, με τις τεράστιες και γνωστές σε όλους μας καθυστερήσεις, ούτε και με βίαιες νομοθετικές παρεμβάσεις που, τελικά, «πληγώνουν» τους θεσμούς. Σε αυτό το πλαίσιο, φοβόμαστε ότι η ρύθμιση τέτοιων θεμάτων με Π.Δ. στερεί την ελληνική κοινωνία από την ουσιαστική διαβούλευση και τον αναγκαίο κοινοβουλευτικό έλεγχο. Η ΕΣΕΕ πιστεύει ότι τελικά θα υπάρξει εξεύρεση μιας κοινά αποδεκτής λύσης για ένα θεσμό που ανεξαρτήτως της δυνατότητας βελτίωσής του είναι κέρδος για την ελληνική κοινωνία.\nΕπισυνάπτονται πίνακες στους οποίους φαίνεται η υψηλή ποσοστιαία αύξηση της τελευταίας 10ετίας των μισθών στο εμπόριο.\nΣΥΓΚΡΙΤΙΚΟΣ ΠΟΣΟΣΤΙΑΙΟΣ ΠΙΝΑΚΑΣ ΒΑΣΙΚΩΝ ΜΙΣΘΩΝ\nΕΓΣΣΕ ΚΑΙ ΚΛΑΔΙΚΗΣ\nΕΜΠΟΡΙΟΥ – ΕΙΔΙΚΟΤΗΤΑ ΠΩΛΗΤΕΣ


Survivor spoiler αποχώρηση σήμερα 3/2: Ποιος κερδίζει το έπαθλο επικοινωνίας - Ποιος φεύγει από τον Άγιο Δομίνικο\n29, Ιούλιος, 2021 | 06:01\nSurvivor spoiler αποχώρηση σήμερα 3/2: Ποιος κερδίζει το έπαθλο επικοινωνίας – Ποιος φεύγει από τον Άγιο Δομίνικο\nPLUS ΕΙΔΗΣΕΙΣ ΤΩΡΑ - ΤΕΛΕΥΤΑΙΑ ΝΕΑ ΣΗΜΕΡΑ LIVE 03|02|2021\nSurvivor spoiler αποχώρηση σήμερα 3/2: H μπλε ομάδα του Survivor ψήφισε άλλες δύο υποψήφιες προς αποχώρηση, με τη Μαριπόζα να καταρρέει. Αγώνισμα επικοινωνίας σήμερα, εντάσεις στο συμβούλιο του νησιού και φυσικά θα έχουμε και την αποχώρηση. Ποιος θα φύγει; Τι λένε τα spoiler;\n«Δεν ξέρεις τι να περιμένεις από ανθρώπους που ήσουν σίγουρος για αυτούς» ήταν η ατάκα της Μαριαλένας από την μπλε ομάδα στο χθεσινοβραδινό επεισόδιο του «Survivor 4», μια ατάκα που αποδεικνύεται τρομερά επίκαιρη στις μέρες μας και δυστυχώς διαχρονική.\nΗ Μαριαλένα αναφερόταν στην Ελευθερία και η συζήτηση με τον αγρότη Μπάρτζη είχε σχέση με τις νέες κλίκες του ριάλιτι.\nΟ στίβος μάχης του Survivor 2021 δεν ήταν το πιο δύσκολο σημείο του επεισοδίου, αλλά το συμβούλιο του νησιού, όπου οι ηττημένοι παίκτες της μπλε ομάδας κλήθηκαν να ψηφίσουν τις επόμενες δύο υποψήφιες προς αποχώρηση.\nΑπό την ψηφοφορία των Μπλε παικτών βγήκε προτεινομενη η Ελευθερία Ελευθερίου, ενώ ο Νίκος Μπάρτζης – κάτοχος της ατομικής ασυλίας – «έδειξε» την Έλενα Μαριπόζα Κρεμλίδου που έβαλε τα κλάματα.\nΘυμίζουμε ότι η Βαλέρια Χοψονίδου συμπληρώνει την τριάδα προς αποχώρηση στο Survivor 2021 του ΣΚΑΙ.\nΕίναι πλέον φανερό ότι η παραγωγή του Survivor έκανε πολύ καλές επιλογές (με την είσοδο του Ηλία και της Καρολίνας) για να ενδυναμώσει την κόκκινη ομάδα με νέους παίκτες, ώστε επιτέλους να έρθουν νίκες.\nΗ ομάδα του Γιώργου Κοψιδά κέρδισε τον δεύτερο συνεχόμενο αγώνα ασυλίας, με σκορ 10-3. Ήρθε η στιγμή – λόγω ήττας – να φανούν οι διενέξεις και οι «κλίκες» της ομάδας του James.\nSurvivor spoiler αποχώρηση σήμερα 3/2: Ελευθερία Ελευθερίου – Η μπαντάνα και το ξέσπασμα\nΤην Ελευθερία Ελευθερίου ψήφισαν πέντε παίκτες και η τραγουδίστρια που είναι ιδιαίτερα ευαίσθητη στην κριτική σχολίασε:\n«Γιώργο ήμουν 1000% σίγουρη. Με το που ήρθα στην ομάδα του Τζέημς ήμουν διακριτική.\nΔεν πάω να χωθώ για να κερδίσω έδαφος. Δεν ήρθα να κάνω φίλους. Με ενοχλούν τα ψουψουρητά που γίνονται μπροστά μου. Και το ίδιο βιώνει και η Βαλέρια».\nΜάλιστα ξέσπασε και είπε ότι θα βγάλει τη μπλε μπαντάνα από πάνω της και πλέον θα τη φοράει μόνο όταν αγωνίζεται.\nΗ Βαλέρια Χοψονίδου υπερθεμάτισε: «Όταν μπήκα στην ομάδα ψιθύριζαν συνέχεια. Μπορεί να μη λέγανε για μένα.\nΤους είχα πει όμως ότι μ’ ενοχλεί». Τελικά βέβαια η Βαλέρια είπε ότι δεν τη νοιάζουν όλα όσα λέγονται και θα συνεχίσει όσο μείνει στο παιχνίδι να δίνει τον καλύτερό της εαυτό στα αγωνίσματα.\nΟ Μπάρτζης ισχυρίστηκε ότι η Μαριπόζα – για να κάμψει τον Τζέημς – πήγε να κάνει μία υποομάδα στην ομάδα των μπλε με την Ελευθερία και τη Βαλέρια.\nΜαζί με το γεγονός ότι δεν τον συμπαθεί είπε ότι την ψηφίζει για αποχώρηση.\nΑκριβά θα πληρώσει η 24χρονη Θεσσαλονικιά την ψήφο της στον (παλιό) Χρήστο με τον Μπάρτζη να αφήνει τους πάντες άφωνους λέγοντας τα πράγματα ανοικτά στο συμβούλιο του νησιού.\nΗ Μαριπόζα σχολίασε:« Δεν νιώθω καλά. Ευθύνομαι εν μέρει για τον τρόπο που ψήφισα. Θεώρησα πιο υγιές να ψηφίσω έτσι, αλλά ο τρόπος μου με έφερε σε κακή ψυχολογική κατάσταση.\nΑντί να πω δεν με νοιάζει, μ’ έριξε τόσο πολύ. Το σκέφτομαι από χθες και είμαι στενοχωρημένη με τον εαυτό μου. Συγγνώμη απλά νιώθω ότι ευθύνομαι που ο Νίκος έχει τόσο νεύρα μαζί μου» και ξέσπασε σε κλάματα.\n«Δεν έκανα κάτι με κακές προθέσεις. Ούτε θέλω να αυτομαστιγώνομαι. Απλά δεν περίμενα να είναι τόσο επιθετικός μαζί μου. Περίμενα να το συζητήσουμε μετά. Συγγνώμη Νίκο και Κρις», είπε η Μαριπόζα.\nΝωρίτερα ο Χρήστος είχε πει στη Μαριπόζα: «Δεν με έδωσαν οι καινούργιοι και με έδωσες εσύ». Η Μαριπόζα ψήφισε έναν πρώην Μαχητή και αυτό σύμφωνα με τον Μπάρτζη πρέπει να το πληρώσει.\nΗ Μαριπόζα ήρθε στο «Survivor» για να νικήσει και να ζήσει σε ακραίες συνθήκες που σε άλλη περίπτωση δεν θα βίωνε ποτέ. Δεν είναι η πρώτη φορά που αποφασίζει να πάει σε ένα ξένο μέρος χωρίς να ξέρει τι θα αντιμετωπίσει.\nΠριν χρόνια ταξίδεψε στις ΗΠΑ μόνη της για να αναζητήσει επαγγελματικές ευκαιρίες σε Νέα Υόρκη και L.A.\nΣτο μεταξύ, την πρώτη της συνέντευξη έδωσε η Ασημίνα Ιγγλέζου μετά την αποχώρησή της από το Survivor 4.\nΜιλώντας στο Love It, η πρώην παίκτρια του Survivor 4 δήλωσε ότι περίμενε να αποχωρίσει, ενώ σχολίασε και τις δύο ομάδες λέγοντας ότι η ψυχολογία της έπεσε όταν εντάχθηκε στους «Κόκκινους».\n«Περίμενα ότι θα αποχωρήσω, ήταν αναμενόμενο. Ήμουν ανάμεσα σε ανθρώπους που δεν είχα καλή επαφή.\nΑκόμα και καλή να ήμουν στα αθλήματα πάλι θα έβγαινα υποψήφια. Τις δυο πρώτες εβδομάδες που ήμουν στην μπλε ομάδα η ψυχολογία μου ήταν πολύ καλή.\nΈνιωθα πάρα πολύ καλά και αυτό με βοήθησε καις τα αθλήματα. Όταν άλλαξα ομάδα δεν υπήρχε πια η ψυχολογία.\nΑπό το πρωί είχαν μούτρα. Η ψυχολογία ήταν πεσμένη», είπε.\n«Σίγουρα πίστευα ότι ο Τζέιμς διαλέξει αυτούς που ήταν από την αρχή μαζί τους, εγώ μπήκα 2 εβδομάδες μετά.\nΔεν ένιωσα πικρία για τον Τζέιμς, βλέποντας τους 4 αυτούς ανθρώπους στην κόκκινη ομάδα, με τους οποίους είχα θέματα από την μπλε, κατάλαβα ότι θα είμαι μόνη μου», πρόσθεσε η Ασημίνα Ιγγλέζου.\nΑπαντώντας γιατί δεν χαιρέτησε τους συμπαίκτες της στο Survivor 4, η Ασημίνα Ιγγλέζου ανέφερε: «Δεν χαιρέτησα τους συμπαίκτες μου, ήταν ότι πιο αληθινό θα μπορούσε να γίνει. Τα άλλα θα ήταν στο πλαίσιο της τυπικότητας».\nΗ πρώην παίκτρια του Survivor 4 δεν δίστασε να μιλήσει και για τους συμπαίκτες της δίνοντας στεγνά τη Σοφία.\n«Η Σοφία δημιουργούσε από το τίποτα κακή διάθεση. Ακόμα και να ήθελες να τη βοηθήσεις στο φαγητό θα ερχόταν από πάνω σου. Έψαχνε τρόπους να δειχτεί.\nΣυνέχεια χρησιμοποιούσε το ότι είναι μητέρα και ότι ήρθε για τα παιδιά της. Κι εγώ έχω παιδιά, πρέπει όλοι να λέμε για τα παιδιά μας; Δεν ήμουν υποκρίτρια ποτέ…», δήλωσε.\n«Ήταν υποκρισία να ζητάει συγγνώμη ο Κώστας (Παπαδόπουλος) από τον Νίκο Μπάρτζη. Το έκανε στρατηγικά για να μην βλάψει τον εαυτό του.\nΕκείνη την ώρα ένιωσα πιο δίκαιο το να υπερασπιστώ τον Νίκο εκείνη τη στιγμή και έναν ψεύτη να τον βάλω στη θέση του», ανέφερε και κατέληξε:\n«Δεν θα κυνηγήσω να έχει επαφή μετά το παιχνίδι με τη Σοφία, τον Κώστα, τον Κόρο και Ασημακόπουλο».\nSurvivor spoiler αποχώρηση σήμερα 3/2: Ποιος κερδίζει και ποιος αποχωρεί;\nΒλέπουμε από το τρέιλερ πως και πάλι το αγώνισμα δεν θα είναι απλό, μηδέ εύκολο.\nΟ στίβος μάχης είναι ιδιαίτερος και δύσκολος. Θέλει ισορροπία και συνεργασία. Δεν θα είναι τα πράγματα πολύ βατά. Σε καμία περίπτωση. Για καμία ομάδα. Η κόκκινη βέβαια είναι αυτή τη στιγμή καβάλα στ΄ άλογο. Η προσθήκη που έκανε με την Καρολίνα Καλύβα είναι εξαιρετική. Μετά τις δύο συνεχόμενες νίκες. Λογικό από τη μία.\nΗ μπλε, η ομάδα που διάλεξε δηλαδή ο Τζέημς Καφετζής, είναι αυτή που κερδίζει σήμερα. Επανέρχεται στις νίκες με δυο λόγια.\nΌσον αφορά στην αποχώρηση τα spoiler που κυκλοφορούν αναφέρουν ότι η Βαλέρια Χοψονίδου ήταν η λιγότερο δημοφιλής από τις τρεις υποψήφιες – κάτι που μένει να αποδειχθεί, απόψε το βράδυ στο «Survivor 4».\nΔιαβάστε ΕΔΩ όλα τα spoiler για το Survivor 2021\nΣτοιχηματική εμπειρία... όπως θα ήθελες να είναι! Παίξε Νόμιμα (21+)\nSURVIVOR SURVIVOR 2021 SURVIVOR SPOILER SURVIVOR ΔΙΑΡΡΟΗ SURVIVOR ΠΑΙΚΤΕΣ\nΓιορτή σήμερα 05/02: Ποιοι γιορτάζουν 5 Φεβρουαρίου – Εορτολόγιο\nΑπίθανο «δώρο» της ΔΕΗ σε όλους τους πελάτες της – Τι ανακοίνωσε η εταιρεία\nΓιορτή σήμερα 29/07: Ποιοι γιορτάζουν 29 Ιουλίου – Εορτολόγιο\nΈκτακτη ανακοίνωση της ΕΛ.ΑΣ: Μην πατήσετε αυτό το link στα social media\nSelf test: Μεγάλη προσοχή! Νέες αλλαγές – Ποιοι τα δικαιούνται δωρεάν\nΝέφτσι Μπακού Ολυμπιακός LIVE STREAMING: Δείτε ΕΔΩ τον αγώνα σήμερα\nΠροσλήψεις ΑΣΕΠ 2021: «Καυτός» Αύγουστος – 1.158 νέες θέσεις εργασίας\nΣυναγερμός σε Zara και Bershka: Δείτε τι έχουν συμβεί\nΕκτός ελέγχου οι τράπεζες: Δείτε τι θέλουν να κάνουν στις καταθέσεις μας\nΤέλος εποχής για τα βενζινάδικα: Δείτε πώς θα είναι από εδώ και πέρα\nΑπίστευτες καταγγελίες για τον Κωτσόβολο: «Μας παραμυθιάσατε»


Λιπώδης νόσος του ήπατος και ζάχαρη: Η σχέση μεταξύ τους | Capital\nDow Jones 34.165,28 -1,66%\nΔευτέρα, 19-Απρ-2021 09:24\nΝέα έρευνα φέρνει στο φως αποδείξεις σχετικά με τους κινδύνους από την κατανάλωση ζάχαρης, προτείνοντας ότι η λήψη ακόμη και μέτριων ποσοτήτων της ουσίας μπορεί να οδηγήσει σε ραγδαία αλλαγή του μεταβολισμού ενός ατόμου. Τα συμπεράσματά της επισημαίνει για εμάς ο Βασίλης Γράβαρης, υπεύθυνος επικοινωνίας του Συλλόγου Ασθενών Ήπατος Προμηθέας.\nΚατανάλωση ζάχαρης και προβλήματα υγείας\nΕρευνητές στο Ιατρικό Πανεπιστήμιο του Γκρατς της Αυστρίας, στο Πανεπιστήμιο της Ζυρίχης και στο Πανεπιστημιακό Νοσοκομείο της Ελβετίας, ανέφεραν πρόσφατα τα ευρήματά τους στο Journal of Hepatology. Μερικά σάκχαρα είναι φυσικά συστατικά φρούτων και λαχανικών. Ωστόσο, πολλά από τα μεταποιημένα τρόφιμα που τρώμε περιέχουν πρόσθετα σάκχαρα - ζάχαρη που οι κατασκευαστές προσθέτουν σε για να βελτιώσουν τη γεύση ή την εμφάνιση και την υφή των τροφίμων.\nΗ υψηλή πρόσληψη ζάχαρης έχει συνδεθεί με πολλά προβλήματα υγείας, όπως διαβήτης τύπου B, παχυσαρκία, καρδιαγγειακές παθήσεις, ακόμη και καρκίνος.\nΤο 2015, το Trusted Source του Παγκοσμίου Οργανισμού Υγείας συμβούλευσε ρητά τη μη κατανάλωση πάνω από 5% των ημερησίων θερμίδων από επιπρόσθετη ζάχαρη. Σε μια δίαιτα 2.000 θερμίδων την ημέρα, αυτό μεταφράζεται σε 100 θερμίδες ή 6 κουταλάκια του γλυκού ή 25 γραμμάρια επιπρόσθετης ζάχαρης.\nΤο 2015, η εταιρεία έρευνας αγοράς Euromonitor ανέφερε ότι ο μέσος άνθρωπος στις Ηνωμένες Πολιτείες καταναλώνει περισσότερα από 126 γραμμάρια ζάχαρης την ημέρα. Την ίδια στιγμή, ο μέσος άνθρωπος στο Ηνωμένο Βασίλειο καταναλώνει 93.2 γραμμάρια ημερησίως, ενώ στην Ελβετία τα γραμμάρια ανέρχονται σε 76.1. Στην Ελλάδα, μέχρι και το 2017, η μέση κατανάλωση ανερχόταν στα 27.2 γραμμάρια, ποσό που δεν πρέπει όμως να μας καθησυχάζει, καθώς οι πληθυσμιακές αναλογίες είναι πολύ διαφορετικές.\nΕξετάζοντας την ήπια κατανάλωση προστιθέμενης ζάχαρης\nΟι συγγραφείς της μελέτης ενδιαφέρθηκαν να μάθουν τι συμβαίνει όταν οι άνθρωποι καταναλώνουν ήπιες ποσότητες προστιθέμενης ζάχαρης. Για την έρευνά τους, την οποία πραγματοποίησαν μεταξύ 2013 και 2016, συμπεριέλαβαν 94 υγιείς άνδρες εθελοντές. Οι συμμετέχοντες ήταν ηλικίας 18-30 ετών και είχαν δείκτη μάζας σώματος κάτω από 24kg / m2, ο οποίος θεωρείται μεσαίο βάρος.\nΟι ερευνητές επέλεξαν συμμετέχοντες κάτω από ένα ορισμένο βάρος για να μειώσουν τις πιθανότητες πρόσληψης ατόμων που πιθανώς είχαν ήδη αναπτύξει αυξημένη περιεκτικότητα σε ηπατικά λιπαρά. Εξαιρέθηκαν επίσης οι άνδρες που κατανάλωναν ποτά με ζάχαρη καθημερινά ή που είχαν στο ενεργητικό τους περισσότερες από 3 ώρες σωματικής δραστηριότητας την εβδομάδα. Οι ερευνητές εξήγησαν ότι δεν συμπεριέλαβαν γυναίκες, "καθώς υπάρχουν στοιχεία για αποκλίνουσες μεταβολικές επιδράσεις της φρουκτόζης σε άνδρες και γυναίκες". Πράγματι, μελέτη του 2008 ανέφερε ότι η φρουκτόζη προκάλεσε έντονες μεταβολικές επιδράσεις σε νεαρές γυναίκες συμμετέχουσες, σε σύγκριση με τους άνδρες.\nΕπιπτώσεις των ζαχαρούχων ποτών στο σώμα\nΟι ερευνητές αρχικά έβαλαν τους συμμετέχοντες να απέχουν από ποτά με ζάχαρη για 4 εβδομάδες. Στη συνέχεια, οι συμμετέχοντες άρχισαν να πίνουν ποτά με ζάχαρη που περιείχαν είτε φρουκτόζη, σακχαρόζη ή γλυκόζη, τρεις φορές την ημέρα. Συνολικά καταναλώνονταν 80 γραμμάρια κάθε τύπου ζάχαρης καθημερινά. Παράλληλα, ζητήθηκε από μια τέταρτη ομάδα συμμετεχόντων να συνεχίσουν την αποχή ποτών με ζάχαρη.\nΓια να εξετάσουν πώς τα ποτά με προσθήκη ζάχαρης επηρέασαν τα άτομα, οι ερευνητές χρησιμοποίησαν ιχνηθέτες, οι οποίοι είναι ουσίες που προσκολλώνται σε συγκεκριμένους ιστούς, ανάλογα με τη σύστασή τους, και μπορούν να ανιχνευθούν στο εκάστοτε σημείο προσκόλλησής τους.\nΣυνολικά, οι ερευνητές διαπίστωσαν ότι οι συμμετέχοντες δεν κατανάλωναν περισσότερες θερμίδες από ό, τι πριν από τη μελέτη. Συγκεκριμένα, υπέθεσαν ότι η κατανάλωση ζαχαρούχων ποτών αύξησε τον κορεσμό των συμμετεχόντων, κάνοντας τους να καταναλώνουν λιγότερες θερμίδες από άλλες πηγές. Οι ερευνητές ανέφεραν επίσης ότι παρόλο που οι συμμετέχοντες κατανάλωναν τον ίδιο αριθμό θερμίδων, η προσθήκη ποτών με ζάχαρη στη διατροφή τους επηρέασε τη συνολική υγεία τους.\nΟι συμμετέχοντες που έπιναν ποτά με φρουκτόζη είχαν παραγωγή λίπους δύο φορές υψηλότερη από εκείνους που έπιναν ποτά με γλυκόζη και εκείνους που απείχαν από ζαχαρούχα ποτά. "Αυτό συνέβαινε ακόμα και 12 ώρες μετά το τελευταίο γεύμα ή την κατανάλωση ζάχαρης", είπε ο επικεφαλής της μελέτης Δρ Philipp Gerber του Τμήματος Ενδοκρινολογίας, Διαβητολογίας και Κλινικής Διατροφής στο Πανεπιστήμιο της Ζυρίχης.\nΗ συσσώρευση λίπους στο ήπαρ οδηγεί σε σοβαρά προβλήματα υγείας, όπως ο διαβήτης τύπου Β και η μη αλκοολική λιπώδης νόσος του ήπατος. Ένα ιδιαίτερα εκπληκτικό εύρημα από τους ερευνητές ήταν ότι η σακχαρόζη ή η επιτραπέζια ζάχαρη - η μορφή της ζάχαρης που καταναλώνουμε καθημερινά - αύξησε τη σύνθεση λίπους λίγο περισσότερο από την ίδια ποσότητα φρουκτόζης.\nΜέχρι τώρα, οι περισσότεροι επιστήμονες πίστευαν ότι η φρουκτόζη είναι πιο πιθανό να προκαλέσει τέτοιες αλλαγές.


Καλή σαρακοστή φίλε Ξανθιώτη! (Μήνυμα στον Σαμαρά). - Νέα, Ειδήσεις, Εκδηλώσεις στην Ξάνθη\nΚαλή σαρακοστή φίλε Ξανθιώτη! (Μήνυμα στον Σαμαρά).\nΚαλή Σαρακοστή, αδέλφια. Καλή σαρακοστή φίλε συμπολίτη μου. Έτσι κι αλλιώς αυτή έρχεται μόνη της, μια ευχή παραπάνω έστω κι από συνήθεια δεν βλάπτει. Μήνας Ανοιξιάτικος ο Μάρτης ημερολογιακά (αν και γδάρτης και παλουκοκαύτης), αλλά δεν τον βλέπουμε να ευθυγραμμίζεται με τα δεδομένα της εποχής. Βροχές, καταιγίδες, χιόνια στα βουνά της Ξάνθης είναι στην ημερήσια διάταξη και ως εκ τούτων η θέρμανση στα σπίτια δεν λέει να πάρει μια ανάσα! Έχουμε λαθραία διακίνηση καυσίμων, μας έλεγε η Κυβέρνηση και μέχρι να παταχθεί αυτό η τιμή του πετρελαίου θέρμανσης θα είναι στα ύψη και απλησίαστη. (Αντώνη αργεί η πάταξη του λαθρεμπορίου;;; πιάστηκε η μέση μου να κουβαλάω όλο τον χειμώνα ξύλα!!!).\nΦιλικά ο Σταύρος σου…


Το να έχετε το δικό σας γυμναστήριο στο σπίτι με ελεύθερα βάρη δεν είναι μόνο βολικό, αλλά σας δίνει την ελευθερία να γυμνάζεστε όποτε θέλετε.\nΕξοικονομείτε χρόνο και χρήμα,\nδεν έχετε δαπανηρά έξοδα γυμναστηρίου,\nδεν χρειάζεται χρόνος οδήγησης και\nδεν απαιτείται η απασχόληση των παιδιών σε κάποιο παιδικό σταθμό.\nΩς εργαζόμενη μητέρα, μπορεί να δυσκολεύεστε να εντάξετε την άσκηση στη μέρα σας.\nΥπάρχουν πολλοί τρόποι άσκησης στη δουλειά και δεν χρειάζεται να περιορίζεστε στο γυμναστήριο. Εάν έχετε πρόσβαση σε ένα κοντινό πάρκο ή εάν το γραφείο σας έχει χώρο για ένα γραφείο για διάδρομο, τότε προχωρήστε και κάντε το!\nΤο να έχετε ένα γυμναστήριο στο σπίτι με ελεύθερα βάρη και ένα μηχάνημα για αερόβια δραστηριότητα είναι ο τέλειος συνδυασμός για τη ρουτίνα προπόνησης στο γυμναστήριο στο σπίτι σας. Η άσκηση και η καρδιαγγειακή γυμναστική είναι απαραίτητες σε ένα ισορροπημένο πρόγραμμα γυμναστικής.\nΗ άσκηση είναι ένας πολύ καλός τρόπος για να διατηρήσετε το σώμα και το μυαλό σας υγιή. Μπορεί να σας βοηθήσει να διατηρήσετε το βάρος σας, να χάσετε βάρος, να βελτιώσετε τη διάθεσή σας και να μειώσετε τον κίνδυνο καρδιακών παθήσεων και διαβήτη. Ο συνδυασμός με το Black Latte μπορεί να δώσει εντυπωσιακά αποτελέσματα.\nΣε αυτό το άρθρο, δείχνουμε τα οφέλη της άσκησης. Θα εξετάσουμε επίσης πώς μπορείτε να βεβαιωθείτε ότι ασκείτε αρκετή άσκηση στην καθημερινή σας ζωή.\nΕίναι σημαντικό να συμπεριλάβετε διατάσεις και αντιστάσεις για να χτίσετε και να τονώσετε τους μυς, να κάψετε λίπος και να βοηθήσετε στην πρόληψη τραυματισμών. Η ποικιλία είναι το κλειδί για να απολαμβάνετε την άσκηση και να διατηρείτε τα κίνητρά σας για ένα επιτυχημένο πρόγραμμα.\nΟ καθορισμός στόχων που είναι ρεαλιστικοί μπορεί να αποτελέσει τεράστιο κίνητρο για να επιμείνετε στη ρουτίνα προπόνησης του γυμναστηρίου στο σπίτι σας. Αυτοί οι στόχοι κρατούν το μυαλό σας εστιασμένο στις ανταμοιβές που θα βλέπετε και θα αισθάνεστε.\nΜόλις ξεκινήσετε το πρόγραμμα γυμναστικής σας και διαπιστώσετε καλά αποτελέσματα της άσκησης, θα γίνετε ακόμα πιο αφοσιωμένοι στην επίτευξη των στόχων σας. Όταν ξεκινάτε ένα πρόγραμμα άσκησης, υπάρχουν μερικά σημαντικά πράγματα που πρέπει να λάβετε υπόψη σας:\nΑποφασίστε πόσες φορές την εβδομάδα είστε διατεθειμένοι να αφιερώσετε τον εαυτό σας σε αυτό το πρόγραμμα άσκησης. Για να προκύψουν πραγματικά οφέλη, το πρόγραμμα γυμναστικής στο σπίτι σας θα πρέπει να γίνεται τουλάχιστον 3 έως 4 φορές την εβδομάδα. Είναι επίσης σημαντικό να αφήνετε στην άκρη μερικές ημέρες κάθε εβδομάδα για πλήρη ξεκούραση.\nΠόσο χρόνο σκοπεύετε να αφιερώνετε στο πρόγραμμα άσκησής σας κάθε μέρα άσκησης; Είναι προτιμότερο να ξεκινήσετε αργά και να ανεβείτε σταδιακά καθώς αποκτάτε καλύτερη φυσική κατάσταση. Στοχεύστε σε 30 έως 60 λεπτά την ημέρα τις ημέρες που ασκείστε, ανάλογα με το επίπεδο της φυσικής σας κατάστασης.\nΘυμηθείτε να αλλάζετε το πρόγραμμα άσκησης και καρδιαγγειακής γυμναστικής σας κάθε λίγες εβδομάδες. Αυτό συμβαίνει επειδή το σώμα σας θα προσαρμοστεί στην ίδια ρουτίνα και η προπόνησή σας δεν θα είναι τόσο αποτελεσματική χωρίς την αλλαγή. Η ποικιλία είναι βασικό στοιχείο για να διατηρήσετε το κίνητρό σας και την πλήξη στο ελάχιστο.\nΗ Σχέση Ενός Διατροφικού Προγράμματος Και Της Γυμναστικής\nΑν θέλετε να χάσετε βάρος γρήγορα και έχετε πολλά περιττά κιλά, είναι σημαντικό να δώσετε λίγη προσοχή και στην διατροφή σας, σύμφωνα με άρθρο που έχουμε ήδη δημοσιεύσει και αναφέρει σε γενικές γραμμές ΄ότι:\nΠρώτον, θα πρέπει να αποφεύγετε να τρώτε το βράδυ. Το σώμα είναι πιο πιθανό να αποθηκεύσει λίπος όταν βρίσκεται σε κατάσταση ηρεμίας.\nΔεύτερον, φροντίστε να τρώτε πρωινό κάθε μέρα.\nΤρίτον, φροντίστε να κρατάτε τα υγιεινά σνακ μαζί σας όλη την ώρα, έτσι ώστε όταν η λαχτάρα σας χτυπήσει, θα είναι ευκολότερο για σας να αντισταθείτε στον πειρασμό.\nΤέταρτον, πίνετε άφθονο νερό κάθε μέρα – αυτό θα βοηθήσει το σώμα σας να απαλλαγεί από τις τοξίνες και επίσης θα ικανοποιήσει τη δίψα σας.\nΤέλος, ασκηθείτε τουλάχιστον τρεις φορές την εβδομάδα για 30 λεπτά κάθε φορά. Αυτό θα βοηθήσει στην επιτάχυνση του μεταβολισμού σας και επίσης θα κάψετε θερμίδες πιο γρήγορα από ό,τι αν καθόσασταν όλη μέρα.\nΌμως, δεν είναι μόνο η απώλεια βάρους, αλλά και η οικοδόμηση μυών. Πολλοί άνθρωποι πιστεύουν ότι ο μόνος τρόπος για να χάσουν βάρος είναι να μειώσουν την ποσότητα του φαγητού που τρώνε. Τι γίνεται όμως όταν γυμναζόμαστε; Σε αυτό το ερώτημα απαντήθηκε μια μελέτη που δημοσιεύτηκε στο περιοδικό Obesity.\nΗ μελέτη διαπίστωσε ότι μετά από μια προπόνηση, τα λιποκύτταρα στην πραγματικότητα αυξήθηκαν σε μέγεθος και απέκτησαν μυϊκή μάζα. Αυτό σημαίνει ότι οι άνθρωποι που ασκούνται μπορεί να αποκτήσουν μυϊκή μάζα ενώ χάνουν λίπος, αλλά δεν θα φαίνονται τόσο λεπτοί όσο πριν, επειδή οι μύες τους θα είναι μεγαλύτεροι και το ποσοστό λίπους στο σώμα τους θα είναι υψηλότερο από πριν από την άσκηση.\nΗ μελέτη ανέφερε επίσης ότι αυτή η διαδικασία διαρκεί για 3-6 μήνες μετά τους οποίους οι μύες αρχίζουν να συρρικνώνονται ξανά και το σώμα αρχίζει να χάνει ξανά λίπος. Δεν αναφέρεται η χρήση κάποιου ισχυρού λιποδιαλύτη όπως το Phen375.\nΗ γυμναστική με βάρη και οι καλές αερόβιες προπονήσεις μπορούν να σας προσφέρουν μια ζωή με καλή υγεία. Σύμφωνα με μια μελέτη του 2022, περισσότεροι Έλληνες συμμετέχουν πλέον σε δραστηριότητες γυμναστικής για να διατηρήσουν έναν ισορροπημένο τρόπο ζωής.\nΤο γόνατο του δρομέα μπορεί να προκαλέσει έντονο πόνο και να μειώσει την κινητικότητα. Πρόκειται για μια πάθηση που επηρεάζει την άρθρωση του γόνατος και μπορεί να προκληθεί από επαναλαμβανόμενες κινήσεις.\nΗ πιο συχνή αιτία του γόνατος του δρομέα είναι η υπερβολική ή κακή χρήση των μυών στο μπροστινό μέρος του μηρού, οι οποίοι χρησιμοποιούνται για την ώθηση κατά τη διάρκεια του τρεξίματος. Αυτό οδηγεί σε φλεγμονή και πόνο στο μπροστινό μέρος του γόνατος.\nΥπάρχουν πολλοί τρόποι με τους οποίους μπορείτε να προλάβετε το γόνατο του δρομέα, όπως η διασταυρούμενη προπόνηση, οι διατάσεις πριν από την άσκηση, η χρήση υποστηρικτικών υποδημάτων και η αποφυγή της υπερβολικής ή κακής χρήσης των μυών του μηρού κατά την άσκηση.\nΑυτό το άρθρο αναφέρεται στον τρόπο πρόληψης του γόνατος του δρομέα με τη χρήση ελεύθερων βαρών. Περιλαμβάνει ένα παράδειγμα για το πώς ένας αρχάριος μπορεί να χρησιμοποιήσει ελεύθερα βάρη για τα γόνατά του.\nΑν ο στόχος σας είναι να έχετε ένα γυμνασμένο σώμα με περισσότερη δύναμη και ευλυγισία, η αερόβια δραστηριότητα σε συνδυασμό με ένα οικιακό γυμναστήριο με ελεύθερα βάρη είναι ένας πολύ καλός τρόπος για να το πετύχετε.


Human Integration = System Integration\nΓια να γίνει σωστό System Integration πρέπει να προηγηθεί Human Integration\nΑλήθεια τι συμβαίνει εντός του εργοταξίου κατά τη διάρκεια της κατασκευής ενός κτιρίου;\nΆνθρωποι διαφόρων ειδικοτήτων πάνε και έρχονται με σκοπό την εκπλήρωση των προδιαγραφών και των επιθυμιών του ιδιοκτήτη του έργου στο μέγιστο βαθμό. Τα διάφορα συνεργεία μοιάζουν σαν αποκομμένα στη δική τους πραγματικότητα χωρίς να αλλάζουν πολλές-πολλές κουβέντες μεταξύ τους και όταν δε συμβαίνει αυτό… τις περισσότερες φορές είναι για διαπληκτισμό και όχι για καλό.\nΚαι τι γίνεται όταν το έργο απαιτεί ενοποίηση της λειτουργίας των συστημάτων του, δηλαδή system integration; Και ποιος είναι ο ρόλος του System Integrator;\nΕίναι γεγονός ότι κατά τη δημιουργία ενός κτιρίου, διάφοροι άνθρωποι βάζουν φαιά ουσία για το σχεδιασμό των διαφόρων συστημάτων που θα εγκατασταθούν. Τις περισσότερες φορές το κάθε σύστημα αντιμετωπίζεται ως αυτόνομη οντότητα χωρίς να λαμβάνεται υπόψη η πιθανή ανταλλαγή πληροφοριών με τα υπόλοιπα συστήματα του κτιρίου. Αυτός ίσως είναι και ο σημαντικότερος λόγος που κατά την φάση της κατασκευής του έργου τα εμπλεκόμενα συνεργεία δεν μιλούν και πολύ μεταξύ τους. Ο καθένας κοιτάει τη δουλειά του.\nΜε το που διαγνωσθεί η ανάγκη για System Integration σ’ ένα κτίριο, είναι επιτακτική ανάγκη ο System Integrator να ξεκινήσει αμέσως το Human Integration για να μπορέσει στη συνέχεια να υλοποιήσει με επιτυχία και το λεγόμενο system integration.\nΜία πρώτη ενημέρωση των δυνατοτήτων και των πλεονεκτημάτων του system integration σε όλους τους εμπλεκόμενους είναι κάτι παραπάνω από απαραίτητο. Η σωστή ενημέρωση μπορεί να φέρει στο τραπέζι νέες ιδέες και δυνατότητες λειτουργίας, αφού εμπλέκει ανθρώπους με διαφορετική ματιά και το αποτέλεσμα μόνο θετικό μπορεί να είναι.\nΣτη συνέχεια απαιτείται η λεπτομερής διερεύνηση των δυνατοτήτων διασύνδεσης με τα διάφορα, υπό επιλογή, συστήματα σε συνεργασία πάντα με όλους τους εμπλεκόμενους.\nΗ διαδικασία αυτή πρέπει να γίνει με σεβασμό στις ιδιαιτερότητες και στη διαφορετικότητα τόσο της προσωπικότητας, όσο και της ειδικότητας του κάθε εμπλεκόμενου. Φέρνοντας κοντά τους ανθρώπους που έχουν σκεφτεί και σχεδιάσει το έργο έχει τεθεί η βάση για να επιτευχθεί το μέγιστο δυνατό αποτέλεσμα και στο system integration.\nΚατά συνέπεια ο system integrator, εκτός των τεχνικών του προσόντων, απαιτείται να είναι μία ευγενική προσωπικότητα ο οποίος να μπορεί να αφουγκράζεται τις ιδιαιτερότητες των ανθρώπων του έργου προκειμένου να αναδειχτούν οι θετικές πλευρές και να επιτευχθεί έτσι το μέγιστο όφελος και για το κτίριο και για τους χρήστες του. Προσοχή λοιπόν…


Ανακοίνωση από το Ελληνικό Ίδρυμα Πολιτισμού για τη μετατροπή της Αγίας Σοφίας σε Τζαμί - Sociall.gr\nΑνακοίνωση από το Ελληνικό Ίδρυμα Πολιτισμού για τη μετατροπή της Αγίας Σοφίας σε Τζαμί\nΤο Ελληνικό Ίδρυμα Πολιτισμού προέβη σε ανακοίνωση σχετικά με τη μετατροπή της Αγίας Σοφίας σε τζαμί. Συγκεκριμένα, το Διοικητικό Συμβούλιο του ιδρύματος ανέφερε τα εξής:\nΗ απόφαση της μετατροπής της Αγίας Σοφίας σε τζαμί αποτελεί αυθαίρετη πράξη κατά των οικουμενικών αξιών που έχουν καθορίσει διαχρονικά τα θεμέλια του παγκόσμιου πολιτισμού. Η ουσία και ο συμβολισμός των Μνημείων Παγκόσμιας Πολιτιστικής Κληρονομιάς, όπως η Αγία Σοφία, έχουν νοηματοδοτηθεί από την ιστορική τους υπόσταση. Καμία απόφαση αλλαγής της παγκοσμίως αναγνωρισμένης πολιτισμικής τους διάστασης δεν μπορεί να είναι δήθεν εσωτερική υπόθεση μιας χώρας.\nΗ ενέργεια αυτή είναι μια πρόκληση για το ευρωπαϊκό πολιτισμικό σύστημα αξιών, αμαυρώνει την ιστορική μας μνήμη, αποτελεί παραποίηση της ιστορικής υπόστασης του μνημείου και προσβάλλει το παγκόσμιο σύμβολο της χριστιανοσύνης και της ορθοδοξίας.\nΗ απόφαση αυτή ήρθε τη σωστή στιγμή για ένα φλέγον θέμα της επικαιρότητας. Αναμένουμε και από άλλους αντίστοιχους φορείς να προβούν σε αντίστοιχες ανακοινώσεις.\nΠες το ναι... στην ισότητα! Πανελλήνια Καμπάνια για την Ισότητα στον Γάμο #pestonai\nPosted in ΚΟΙΝΩΝΙΑ, ΠΟΛΙΤΙΣΜΟΣ\nTagged in Unesco, Αγία Σοφία, Ανακοίνωση, Δελτίο Τύπου, Ελληνικό Ίδρυμα Πολιτισμού, Μνημείο Παγκόσμιας Κληρονομιάς\nPrevΤρεις προτάσεις βιβλίων που μας ταξιδεύουν σε άλλες πόλεις!\nNextΜανώλης Ανδριωτάκης: «Η τεχνολογία έχει πάντα το τίμημα της»


Α. Λοβέρδος: «Φυγή της κυβέρνησης με εκλογές μέχρι την άνοιξη του 2018»\nΕκτίμησε πως η Ελλάδα δεν θα μπορεί να βγει στις αγορές και θα χρειάζεται να δανειστεί εκ νέου.\nΕπιτέθηκε στον πρωθυπουργό λέγοντας χαρακτηριστικά στον alpha 9.89 και στον Σπύρο Χαριτάτο :\n«Δεν έχει μέτρο με τα λόγια. Είπε όταν είχε έρθει ο κος Τουσκ ότι πρέπει να συγκληθεί έκτακτη Σύνοδος Κορυφής των ηγετών των κρατών-μελών της Ευρωζώνης. Λέει ο Τσίπρας 2η φορά κάτι για να το ακούσουν στα καφενεία. Μετά είπε ότι δεν χρειάζεται να γίνει. Με την καθυστέρηση κάνει κακό στη χώρα. Για να ρεφάρει και να ισοσταθμίσει λέει ψέματα και επιτρέπει στις ομάδες του μέσα στο κόμμα να κάνουν αντιπολίτευση για να κρατά ψηφοφόρους. Κάνει απίστευτα πράγματα. Κάνει έργα αναγκαία, τα οποία είχε καταγγείλει τόσες φορές και ήταν υπέρ του κινήματος «δεν πληρώνω». Ο πρωθυπουργός κοροϊδεύει τον πολίτη. Πάμε από το κακό στο χειρότερο. Έναν χρόνο μετά πού είμαστε; Ο Καμμένος είχε πει ότι θα βγούμε από τα μνημόνια».\nΣε ερώτηση εάν αυτό είναι 4ο μνημόνιο ο κος Λοβέρδος απάντησε: «Εκεί πάει. Να μην λέμε υπερβολές, δεν είναι ακόμα. Αλλά η Ελλάδα δεν θα μπορεί να βγει στις αγορές. Με τέτοια προοπτική φαντάζομαι εκλογές νωρίτερα. Από τώρα μέχρι του χρόνου την άνοιξη. Θα θελήσει ο Τσίπρας να μην εφαρμόσει αυτό που τελικά συμφώνησε. Ο άνθρωπος ψεύδεται ασυστόλως».\n«Ο Τσίπρας ήταν ό,τι δεν χρειαζόμασταν αυτή την εποχή. Τέρπεται ο λαός, τον πιστεύει γιατί θέλει να τον πιστέψει και τον ψηφίζει. Χάνεις τελικά γιατί το ψεύδος κυριαρχεί», πρόσθεσε χαρακτηριστικά.\n«Αλλιώς συζητάμε σήμερα που δεν έχουν φέρει ακόμα τα μέτρα στη Βουλή και αλλιώς μετά τα μέτρα. Λέει ψέματα ο πρωθυπουργός. Έδωσε περισσότερα χρήματα ενώ λέει ότι έκανε διαπραγμάτευση με λιγότερα χρήματα», τόνισε.\nΑναφέρθηκε στον τομέα της Υγείας ως πρώην υπουργός, με αφορμή το τραγικό περιστατικό του θανάτου του 38χρονου στη Χαλκιδική επειδή δεν έφτασε εγκαίρως το ασθενοφόρο λέγοντας ότι «το 2012 πριν φύγω από το υπουργείο Υγείας έκανα προκήρυξη για αυτοκίνητα του ΕΚΑΒ. Αν είχα μείνει θα τα είχαμε πάρει τα αυτοκίνητα αυτά».\nΕπιτέθηκε στον Υπουργό Παιδείας Κώστα Γαβρόγλου: «παραμονές των Πανελληνίων αυξομειώνει τους αριθμούς. Δεν μπορείς δυο μήνες πριν τις εξετάσεις να αυξομειώνεις τον αριθμό των εισακτέων σε Πανεπιστήμια και ΤΕΙ. Αντί να κρατήσουν μια γραμμή…\nΕγώ ανέλαβα τον Ιούλιο του ‘14 με όραμα να ιδρύσουν τα Πανεπιστήμια τμήματα που θα απευθύνονται μόνο σε αλλοδαπούς εκτός ΕΕ που θα διδάσκονται τα μαθήματα στα αγγλικά με δίδακτρα. Ψήφισα τον νόμο και άλλαξε η κυβέρνηση και τον παρέδωσα στον Μπαλτά και τον Κουράκη, που είναι και οι δύο πανεπιστημιακοί με μεγάλη τιμή και δεν τους άρεσε. Το σταμάτησαν. Γαβρόγλου και Μπαλτάς είναι στην ίδια γραμμή, όχι στις γραμμές εκείνες που βοηθούν την Ελλάδα».\nΓια τον Υπουργό Μεταφορών και Υποδομών Χρήστο Σπίρτζη είπε ότι «όταν μιλάει στη Βουλή, πέφτει γέλιο. Ο Σπίρτζης πέραν των χρημάτων που πήρε και καλώς τα πήρε (από την ΕΕ), έδωσε στις επιχειρήσεις παραπάνω. Δεν θέλω να τα δώσω αλλά τα δίνω. Τη σκότωσα γιατί την αγαπούσα, δηλ».\nΑναφερόμενος στα έργα είπε ότι «θα πρέπει να ξέρει ο πολίτης ότι έχουν χρηματοδότηση από την ΕΕ. Άρα όσοι είναι ενάντια στην ΕΕ να το ξανασκεφτούν και η Ζωή (Κωνσταντοπούλου) να μην πηγαίνει από τον καινούργιο δρόμο. Αν πηγαίνεις από τον καινούργιο δρόμο και πληρώνεις τα διόδια, είσαι συνένοχος».\nΤέλος, για την Δημοκρατική Συμπαράταξη ο κος Λοβέρδος είπε ότι «έχουν επανέλθει ιστορικά της στελέχη αλλά έχουν προστεθεί και νέα. Τα ποσοστά που μας δίνουν οι έρευνες δηλώνουν 8-9% και μας δείχνουν στην 3η θέση. Γκρινιάξαμε τόσο πολύ στο παρελθόν και συγκρουστήκαμε αλλά δεν μπορώ άλλο. Το θέμα είναι αν έχουμε προτάσεις για την ανάπτυξη ή δείχνουμε καλή θέληση; Πάμε να βρούμε γαμπρό για την κόρη μας ή πολιτικές που έχουμε ανάγκη; Δεν έχουμε αποσαφηνίσει τις πολιτικές που φέρνουν ανάπτυξη».


Γιατροί καταφέρνουν να σώσουν έγκυο γυναίκα με δύσκολη εξωμήτρια κύηση\nΓυναίκα τρομοκρατείται όταν το μωρό της αρνείται να έρθει στον κόσμο, όταν ο γιατρός βλέπει τις λεπτομέρειες στον υπέρηχο καταλαβαίνει αμέσως τον κίνδυνο\nNewsner » Νέα » Γυναίκα τρομοκρατείται όταν το μωρό της αρνείται να έρθει στον κόσμο, όταν ο γιατρός βλέπει τις λεπτομέρειες στον υπέρηχο καταλαβαίνει αμέσως τον κίνδυνο\nΝα φέρνεις ένα παιδί στον κόσμο είναι μεταξύ των πιο ξεχωριστών στιγμών που μπορεί να βιώσει μια γυναίκα στη ζωή της.\nΕίναι επίσης δραματικό και επικίνδυνο, οπότε δεν είναι ασυνήθιστο οι γονείς που περιμένουν παιδί να ανησυχούν για την επερχόμενη γέννηση.\nΛόγω του φόβου της για τα νοσοκομεία και επειδή πίστευε πως κάτι θα πάει στραβά αν επισκεφτεί τον γιατρό, μια γυναίκα 31 ετών από τη Ρωσία δεν πήγε ούτε μια φορά για εξέταση σε γιατρό ή μαία κατά τη διάρκεια της εγκυμοσύνης της.\nΌταν πέρασε όμως η ημερομηνία που ήταν αναμενόμενο να γεννήσει και δεν υπήρχε ακόμη κανένα σημάδι άφιξης του παιδιού, άρχισε να ανησυχεί.\nΣτο τέλος, κατάλαβε πως θα πρέπει απαραίτητα να ζητήσει ιατρική βοήθεια.\nΌταν όμως έφτασε στο νοσοκομείο, οι γιατροί έκαναν μια συγκλονιστική ανακάλυψη.\nΠΡΟΕΙΔΟΠΟΙΗΣΗ: Σκληρές εικόνες\nΉταν την περασμένη άνοιξη που η ετοιμόγεννη γυναίκα μπήκε σε ένα νοσοκομείο στη δυτική Σιβηρία της Ρωσίας.\nΗ γυναίκα δεν είχε καμία εμπιστοσύνη στα νοσοκομεία και για τον λόγο αυτόν δεν είχε αποτολμήσει να δει νωρίτερα κάποιον γιατρό.\nΔεν είχε μαζί της καμία εξέταση ρουτίνας, ούτε υπερηχογράφημα, καθώς δεν είχε ποτέ επισκεφτεί γυναικολόγο κατά τη διάρκεια της εγκυμοσύνης της.\nΤώρα όμως είχε φτάσει στην 41η εβδομάδα και το μωρό δεν είχε δώσει σημάδια πως θα γεννιόταν σύντομα.\nΤελικά, ένιωσε την ανάγκη να πάει στο νοσοκομείο για να σιγουρευτεί ότι το μωρό ήταν καλά.\nΌταν έφτασε στο νοσοκομείο, οι γιατροί έκαναν μια τρομακτική ανακάλυψη.\nΤο υπερηχογράφημα έδειξε ότι το παιδί δεν βρισκόταν στη μήτρα της μητέρας, αλλά στην κοιλιακή κοιλότητα.\nΉταν μια έκτοπη κύηση, γνωστή ως εξωμήτριος εγκυμοσύνη, που σημαίνει ότι το γονιμοποιημένο ωάριο αναπτύσσεται εκτός της μήτρας.\nΕίναι μια σπάνια περίπτωση που εμφανίζεται σε περίπου 2-3% των κυήσεων.\nΣυχνότερα, το εξωμήτριο αναπτύσσεται στις σάλπιγγες, αλλά αυτή τη φορά το έμβρυο βρισκόταν στην κοιλιακή κοιλότητα, μια περίπτωση που είναι ακόμη πιο σπάνια.\nΜόλις έγινε η ανακάλυψη, η γυναίκα οδηγήθηκε εσπευσμένα στο χειρουργείο. Ήταν μια εξαιρετικά επικίνδυνη κατάσταση τόσο για την έγκυο όσο και για το έμβρυο.\nΥπάρχουν ελάχιστες γνωστές περιπτώσεις όπου τόσο η μητέρα όσο και το μωρό επιβίωσαν χωρίς επιπλοκές από μια τόσο επώδυνη εγκυμοσύνη.\nΧρειάστηκε να γίνει καισαρική τομή για να απελευθερωθεί το έμβρυο. Αλλά ακόμα και αυτή η διαδικασία ήταν γεμάτη κινδύνους, καθώς μια αποκόλληση του πλακούντα μπορούσε να οδηγήσει σε μαζική απώλεια αίματος.\nΓια πάνω από δύο ώρες, οι γιατροί πραγματοποιούσαν προσεκτικά τη δύσκολη χειρουργική επέμβαση.\nΤελικά μπόρεσαν να δουν ένα μικρό θαύμα να συντελείται μπροστά στα μάτια τους.\nΈβγαλαν τον εμβρυϊκό σάκο και συνειδητοποίησαν ότι το κοριτσάκι όχι μόνο αναπνέει κανονικά αλλά ήταν απολύτως υγιές ενώ ζύγιζε περισσότερο από τέσσερα κιλά!\nΉταν μια απίστευτη γέννα, κόντρα σε όλες τις πιθανότητες και τα γνωστά ιατρικά δεδομένα.\nΣύμφωνα με τους γιατρούς, η πιθανότητα επιβίωσης ήταν μόνο 1 στα 625 εκατομμύρια!\nΗ μητέρα ήταν τόσο περήφανη και ευτυχισμένη για την κατάληξη που είχε η περιπέτειά της ώστε επέλεξε να ονομάσει την κόρη της Βερόνικα, που σημαίνει «Νικήτρια!»\nΣε συνέντευξη που έδωσε αργότερα είπε ότι αν μείνει πάλι έγκυος, σίγουρα θα ζητήσει από την αρχή ιατρική βοήθεια και θα κάνει όλες τις απαραίτητες εξετάσεις.\nΧρειάστηκε να διακινδυνεύσει τη ζωή της αλλά και τη ζωή του μωρού της για να αλλάξει γνώμη αυτή η μητέρα, αλλά τώρα λέει πως οι ειδικευμένοι γιατροί του νοσοκομείου τής έχουν κάνει μεγάλη εντύπωση!\nΕίναι αδιανόητο τη σημερινή εποχή μια έγκυος γυναίκα να αρνείται να πάει στο νοσοκομείο, τουλάχιστον για τις βασικές εξετάσεις.\nΕυτυχώς που οι γιατροί έκαναν ό,τι καλύτερο μπορούσαν και το αποτέλεσμα ξεπέρασε κάθε προσδοκία.\nΔεν μπορούσα να το πιστέψω όταν έμαθα τις λεπτομέρειες και ήθελα να μοιραστώ μαζί σας αυτή την παράξενη ιστορία.\nΚοινοποιήστε στην οικογένεια και τους φίλους σας στο Facebook ώστε να διαβάσουν όλοι ποιες περίεργες καταστάσεις καλούνται να αντιμετωπίσουν μερικές φορές οι γιατροί και για τα θαύματα που καταφέρνουν να κάνουν όταν ασκούν το λειτούργημά τους.


Νέα μέτρα στήριξης των επιχειρήσεων. Στον ΚΑΔ(ο) οι μικροί – viotianet.gr\nin Απόψεις 21 Μαρτίου 2020\nΗ νέα ΚΑΔ θεωρεί τα μικρά σημεία πώλησης τροφίμων, κερδοφόρες επιχειρήσεις, μέσα σε αυτή την υγειονομική κρίση.\nΤα σούπερ μάρκετ με τις ατελείωτες ουρές και την μεγάλη κερδοφορία συγκρίνονται με το μπακάλικο και το φούρνο της γειτονιάς.\nΜετά την ανακοίνωση της νέας ΚΑΔ πολλοί μικροί επαγγελματίες του κλάδου των τροφίμων απογοητεύτηκαν από τα μέτρα βλέποντας όχι μόνο το τζίρο τους να έχει σχεδόν μηδενιστεί αλλά και ένα κράτος αδιάφορο για τη μικρή αγορά.\nΤα νέα μέτρα δεν περιλαμβάνουν ούτε τους 1 με 2 υπαλλήλους των μικρών αυτών μαγαζιών (γιατί δεν τα λες κι επιχείρηση), οι οποίοι βγήκαν σε αναγκαστική άδεια και δεν θα πληρωθούν από τις πενιχρές εισπράξεις του εργοδότη.\nΚάποιοι λένε χαρακτηριστικά πως ήδη δεν υπάρχουν στον εμπορικό χάρτη της χώρας και αυτό ίσως βολεύει κάποιους.\nΗ πολιτική και τα μέτρα του κυρίου Μητσοτάκη για άλλη μια φορά δείχνουν το ακριβές σχέδιο για εξόντωση των μικρών και ενίσχυση των μεγάλων.\nΗ επόμενη μέρα δυστυχώς δεν θα μας βρει όλους εδώ.\nPrevious: Ξηλώνουν τις μπασκέτες γι να Μείνουν Σπίτι τα παιδιά\nNext: Η πρώτη επιδημιολογική έκθεση του ΕΟΔΥ για τον κορονοιό


5 πράγματα που σταματούν να σε νοιάζουν μετά τα 40 - ladytimes.gr\nHome HomePageSlider\t5 πράγματα που σταματούν να σε νοιάζουν μετά τα 40\nΤι πιστεύουν οι άλλοι για εσένα\nΟι αντοχές στου στο αλκοόλ και την ορθοστασία είναι μειωμένες και βρίσκεις πια ανούσιο το να στριμωχτείς σε ένα μπαρ, όπου δεν θα μπορείς να ανταλλάξεις μια κουβέντα της προκοπής με το διπλανό σου. Ταυτόχρονα, ο χρόνος που διαθέτεις είναι πια πολύ περιορισμένος και οι ευκαιρίες για εξόδους λιγότερες, επομένως μαθαίνεις να εκτιμάς την καλή παρέα, το καλό φαγητό και τα σίγουρα κι αγαπημένα στέκια.\nΕδώ η υπόθεση είναι κυρίως γυναικεία. Στην εφηβεία και τα νεανικά μας χρόνια, τα περισσότερα κοριτσάκια παθαίνουμε έναν μίνι παροξυσμό με την εμφάνιση μας. Περνάμε ώρες μπροστά τον καθρέφτη επιλέγοντας το σωστό χτένισμα και άλλες τόσες μπροστά στην ντουλάπα μέχρι να βρούμε το ιδανικό σύνολο που μας κολακεύει. Λίγο από ανασφάλεια και λίγο από ματαιοδοξία, οι νεαρές γυναίκες αφιερώνουν πολλή σκέψη (ίσως περισσότερη απ’ όση πρέπει) στο πώς φαίνονται και στο πώς θα βελτιώσουν την εμφάνισή τους.


Αλπινιστικό Κέντρο Ολύμπου 2012 - Olympus Climbing Mount Olympus On-line Guide\nΜετά από 30 περίπου χρόνια σκεφτήκαμε να αναβιώσουμε το θεσμό των Αλπινιστικών Κέντρων που γινόταν στον Όλυμπο από την εποχή του Γιώργου Μιχαηλίδη. Η ανασυγκρότηση των αλπινιστικών κέντρων γίνεται για τον απλούστατο λόγο ότι τέτοιες εκδηλώσεις ανοιχτές σε όσους έχουν μια βασική εμπειρία από αναρρίχηση, αποτελούν μιας πρώτης τάξεως ευκαιρία ώστε να μαζευτούν μαζί νέοι αναρριχητές και μαζί με τους εκπαιδευτές να κάνουν είτε μία εισαγωγή είτε ένα βήμα παραπάνω στην αλπική αναρρίχηση.\nΠέρα από αριθμούς και επιδόσεις το Αλπινιστικό Κέντρο Ολύμπου αποσκοπεί στην εξοικείωση των συμμετεχόντων με την αναρρίχηση σε μη οργανωμένα πεδία που βρίσκονται σε μεγάλο υψόμετρο. Η συμμετοχή σε μία τέτοια πολυήμερη εκδήλωση αποτελεί ένα βασικό βήμα για όποιον θέλει στο μέλλον να αναρριχηθεί με ιδίες δυνάμεις (εμπειρία, τεχνική κατάρτιση, επίγνωση κινδύνων, κ.α.) στις Άλπεις αλλά και σε πιο απόμακρα και ψηλά βουνά.\nΚατά τη διάρκεια του Αλπινιστικού Κέντρου Ολύμπου ιδιαίτερη έμφαση θα δοθεί στους αντικειμενικούς κινδύνους της αναρρίχησης σε μεγάλες και απομονωμένες ορθοπλαγιές, στη χρήση φυσικών ασφαλειών, στις τεχνικές πρόσβασης μέσα από χιονισμένο πεδίο (πεδία χιονιού ή/και παγετώνες), στις σωματικές και ψυχολογικές απαιτήσεις και κυρίως την ηθική που χαρακτηρίζουν την αλπική αναρρίχηση. Επιμέρους ενότητες μεταξύ των αναρριχήσεων περιλαμβάνουν διάφορες παρουσιάσεις που έχουν να κάνουν με τη μετεωρολογία, τη διατροφή στο βουνό, τις πρώτες βοήθειες, τη σωστή και αποτελεσματική οργάνωση κατασκηνώσεων ενώ το πρόγραμμα θα πλαισιωθεί από μαθήματα yoga και προσανατολισμού. Τέλος, κατά τις βραδινές ώρες θα πραγματοποιηθούν προβολές διαφόρων ταινιών που δίνουν έμφαση στην καθαρότητα των αλπικών αναρριχήσεων.\nΤοποθεσία: Οροπέδιο Μουσών Ολύμπου, καταφύγιο Χρήστος Κάκκαλος\nΗμερομηνίες: 26 Ιουνίου - 02 Ιουλίου 2012\nΑριθμός συμμετοχών: 15-20 άτομα\nΚόστος συμμετοχής: 370? Εκ των οποίων 250? είναι τα έξοδα αλπινιστικού κέντρου (δίδακτρα, κόστος ασφάλισης, υλικά αναρρίχησης) και τα 120? είναι τα έξοδα διατροφής στο καταφύγιο (πρωινό, μεσημεριανό, βραδινό).\nΔιαμονή: Σε αντίσκηνα στο προαύλιο χώρο του καταφυγίου.\nΜιχάλης Στύλλας - Διαχειριστής καταφυγίου Χρήστος Κάκκαλος (+306937361689, mstyllas@gmail.com)\n? Ανανιάδης Χρήστος - Εκπαιδευτής ΕΟΟΑ, Οδηγός Ελληνικών Βουνών\n? Γκάλιος Γιώργος - Εκπαιδευτής ΕΟΟΑ, Οδηγός Ελληνικών Βουνών (+306974317617)\n? Γουμπέρης Παναγιώτης - Εκπαιδευτής ΕΟΟΑ (+306936586576, pangoumperis@yahoo.gr)


Προγνωστικά Στοιχήματος EuroLeague: Άλμπα Βερολίνου - Αρμάνι Μιλάνο\nBethome Bloggers Στα μέτρα της Αρμάνι\nΣτα μέτρα της Αρμάνι\nΚαλημέρα. Δικαιωθήκαμε για γεγονός ότι η Μακάμπι θα είχε την επιπλέον βοήθεια στο ματς με τον Ολυμπιακό, αλλά οι Ισραηλινοί αποδείχθηκαν ιδανικοί αυτόχειρες και σε συνδυασμό με την ψυχωμένη εμφάνιση του Ολυμπιακού ηττήθηκαν την Τρίτη με 89-87 στην παράταση. Αυτά τα έχει το στοίχημα.\nΈπειτα από διάλειμμα μίας ημέρας, αφού χθες δεν είχε κάτι πάρα πολύ ενδιαφέρον από στοιχηματικής απόψεως, μένουμε στα παρκέ της Ευρωλίγκας και πάμε στο Βερολίνο.\nΆλμπα Βερολίνου – Αρμάνι Μιλάνο Προγνωστικά\nΣυνεχείς αγώνες και σημαντικές απουσίες έχουν πληγώσει την Άλμπα, που μοιάζει ανίκανη να διαχειριστεί τις υποχρεώσεις της στο υψηλότερο επίπεδο. Δεν μπορούμε να την αδικήσουμε, καθώς στα τελευταία ματς ο Αΐτο Γκαρθία Ρενέσες δεν κάθεται στον πάγκο της, ενώ από το παρκέ απουσιάζουν οι κομβικοί Γκιφάι και Σίκμα και ο χρήσιμος Έρικσον.\nΣε φουλ φόρμα η Αρμάνι, που έχει το υλικό για να καλύψει τους τραυματισμούς των Μίτσοβ και Σιλντς. «Διπλό» στη Μαδρίτη, περίπατος στο Μιλάνο κόντρα στη Βαλένθια, με τον Ετόρε Μεσίνα να μην πιέζει τους παίκτες του.\nΜιλώντας για στοίχημα, ο παράγοντας κούραση θα παίξει καθοριστικό ρόλο σε αυτό το ματς. Πιο φρέσκοι και με περισσότερες λύσεις οι φιλοξενούμενοι και θεωρούμε λογικό να πάρουν εύκολα το θετικό αποτέλεσμα. «Διπλό» στο -5,5, στο 1,75, στην Stoiximan.\n21:00 Άλμπα Βερολίνου – Αρμάνι Μιλάνο | 2 (-5,5) (1,[email protected] Stoiximan)


Κιπά - Βικιπαίδεια\nΕβραίοι φορούν κιπά\nΚιπά (Εβραϊκά:כִּיפָּה) ονομάζεται το σκουφάκι χωρίς γείσο, συνήθως κατασκευασμένο από ύφασμα, το οποίο φορούν παραδοσιακά οι Ιουδαίοι κατά την εκπλήρωση των θρησκευτικών τους καθηκόντων, όπως η προσευχή. Είναι ιδιαιτέρως διαδεδομένη αυτή η πρακτική στις Ορθόδοξες κοινότητες. Ο εβραϊκός νόμος υπαγορεύει ότι ο άνδρας πρέπει να καλύπτει το κεφάλι του κατά τη διάρκεια της προσευχής. Οι Χαλαχικοί πραγματεύονται εάν πρέπει να αμφίενται κιπά καθ όλη τη διάρκεια της ημέρας.\nΣε μη ορθόδοξες κοινότητες, μερικές γυναίκες φορούν επίσης κιπά. Το κίνημα της Μεταρρύθμισης ήταν ιστορικά αντίθετο σε αυτό, αλλά τα τελευταία χρόνια έχει γίνει πιο συνηθισμένο και αποδεκτό για μεταρρυθμιστές άνδρες και γυναίκες να καλύπτουν τα κεφάλια τους κατά την προσευχή και τη μελέτη.\nΑνακτήθηκε από "https://el.wikipedia.org/w/index.php?title=Κιπά&oldid=9474257"\nΕβραϊκός κύκλος ζωής\nΤελευταία τροποποίηση 17:45, 12 Μαΐου 2022.


97 χρόνια από τη σφαγή της Σμύρνης | Newskamatero | Ειδήσεις και τελευταία νέα\nΤη νύχτα οι τσέτες έκαναν επίθεση να αρπάξουν, να σφάξουν, να ατιµάσουν. ‘‘Βοήθεια! Βοήθεια!’’ φώναζε ο κόσµος. Τα εγγλέζικα πλοία ήταν απέναντι. Εριχναν τους προβολείς. Σταµατούσαν για λίγο. Τη νύχτα θέλαµε να πάµε προς νερού µας. Πήγαµε λίγο πιο έξω, φρίκη! Βρεθήκαµε σε µια χαβούζα. Γύρω γύρω, στα χείλια της χαβούζας, σπαρταρούσαν κορµιά και µέσα ήταν γεµάτη κεφάλια. Επαιρναν όποιον έπιαναν, τον πήγαιναν στην άκρια της χαβούζας, έκοβαν το κεφάλι και το έριχναν µέσα. Τα κορµιά τα άφηναν να σπαρταρούν γύρω γύρω. Ηταν φοβερό. Οσοι το είδαν τρελάθηκαν. Το τρελοκοµείο γέµισε από τρελούς σαν ήρθαµε. Εκεί σε αυτό το µέρος χάσαµε και τον πατέρα µου. Τον αδελφό µου τον έσφαξαν στο χωριό. Εβγαλαν, µετά, ιταλικά και ελληνικά πλοία και µας πήραν. Πόσους; Ούτε το είκοσι τοις εκατό δεν επήραν. Τέτοια καταστροφή δεν είδαν ξανά τα µάτια µου!»\nPrevious Το σχέδιο της ΕΛ.ΑΣ. για τα Εξάρχεια\nNext Χαμός μεταξύ Αμβροσίου και βουλευτή για το…«Νίκας τοις βασιλεύσι» [βίντεο]


Η τηλεόραση φτιάχνει το πρόγραμμα - ΤΑ ΝΕΑ\ntanea.gr > Ομάδα > Η τηλεόραση φτιάχνει το πρόγραμμα\nΗ τηλεόραση φτιάχνει το πρόγραμμα\nO Zoζέ Μουρίνιο έχει επανειλημμένα αφήσει αιχμές για τον τρόπο που καταρτίζεται το πρόγραμμα της Πρέμιερ Λιγκ και φαίνεται να έχει δίκιο\nΝασμής Γιώργος 9 Μαΐου 2018 | 01:47\nΔημοσίευμα της εφημερίδας «Times» δικαιώνει εν μέρει τον Ζοζέ Μουρίνιο που για χρόνια τώρα αφήνει υπονοούμενα για τον τρόπο που καταρτίζεται το αγωνιστικό πρόγραμμα της Πρέμιερ Λιγκ.\nΤο έγγραφο πρόσκλησης υποβολής προσφορών της διοργανώτριας Αρχής του κορυφαίου πρωταθλήματος της Αγγλίας προς τα τηλεοπτικά δίκτυα για τη νέα τηλεοπτική συμφωνία της τριετίας που ξεκινά τη σεζόν 2019/2020 αποκαλύπτει τα ένοχα μυστικά. Για να μεγιστοποιήσει τα οφέλη των τηλεοπτικών δικτύων που προσφέρουν χρυσάφι για τη μετάδοση των αγώνων, η Πρέμιερ Λιγκ ουσιαστικά χειραγωγεί το αγωνιστικό πρόγραμμα εδώ και αρκετά χρόνια.\n«Προσέχουν» το top 6\nΜεταξύ πολλών άλλων η Πρέμιερ Λιγκ εξασφαλίζει πως στην πρώτη και στην τελευταία αγωνιστική του πρωταθλήματος δεν θα διεξάγονται αγώνες μεταξύ των ομάδων του top 6.\nΣτο συγκεκριμένο γκρουπ συγκαταλέγονται οι ομάδες με τον καλύτερο μέσο όρο στην αγωνιστική απόδοση την τελευταία τριετία. Το φετινό top 6 ήταν οι Μάντσεστερ Σίτι, Τότεναμ, Αρσεναλ, Τσέλσι, Μάντσεστερ Γιουνάιτεντ και Λίβερπουλ.\nΟ λόγος που δεν θέλουν τα τηλεοπτικά δίκτυα να διεξάγονται ντέρμπι στην πρώτη αγωνιστική είναι το γεγονός ότι παραδοσιακά αυτές τις ημερομηνίες δεν υπάρχει μεγάλη τηλεθέαση. Για την τελευταία αγωνιστική, τα τηλεοπτικά δίκτυα δεν θέλουν ντέρμπι για να μην επικεντρωθεί το ενδιαφέρον μόνο σε ένα ματς, καθώς η αγωνιστική του φινάλε διεξάγεται την ίδια ημέρα και ώρα για όλες τις ομάδες.\nΣτις μεγάλες υποχωρήσεις που κάνει η Πρέμιερ Λιγκ προς τα τηλεοπτικά δίκτυα περιλαμβάνεται επίσης η υποχρέωσή της κάθε 26η αγωνιστική να διεξάγεται ντέρμπι μεταξύ των μελών του top 6. Φέτος για παράδειγμα ήταν το ντέρμπι Λίβερπουλ – Τότεναμ.\nΠέρυσι το Μάντσεστερ Σίτι – Μάντσεστερ Γιουνάιτεντ. Τη σεζόν 2015/2016 το Μάντσεστερ Σίτι – Τότεναμ. Δεν επιτρέπεται ωστόσο να γίνονται δύο ντέρμπι σε μία αγωνιστική.\nΣτο κόλπο της τηλεθέασης η Πρέμιερ Λιγκ έχει βάλει και τις ομάδες της 7ης και 8ης θέσης, δημιουργώντας το top 8. Τα κριτήρια δημιουργίας του είναι όμοια με αυτά του top 6. Φέτος συγκαταλέχθηκαν η Σάουθαμπτον και η Εβερτον.\nΣύμφωνα με τον προγραμματισμό, θα πρέπει να διεξάγεται τουλάχιστον ένα ματς μεταξύ των ομάδων του top 8 κάθε Σαββατοκύριακο για να μην υπάρχουν αδιάφορες αγωνιστικές.\nΗ Πρέμιερ Λιγκ φροντίζει ώστε το Κύπελλο Αγγλίας να μην κλέβει τίποτε από τη λάμψη της. Ετσι, το Σαββατοκύριακο που διεξάγονται οι ημιτελικοί του Κυπέλλου στο πρόγραμμα πρωταθλήματος δεν θα υπάρχει αναμέτρηση ομάδων του top 6.\nΠηγές από την Πρέμιερ Λιγκ επιβεβαίωσαν τη χειραγώγηση του αγωνιστικού προγράμματος με στόχο να προσελκύσουν τα τηλεοπτικά δίκτυα και να αυξήσουν τον αριθμό των φιλάθλων που παρακολουθούν τους αγώνες.\nΟι αποκαλύψεις μοιάζουν με κεραυνό εν αιθρία για τους οργανωμένους φιλάθλους που νιώθουν να τους εκμεταλλεύονται. «Είναι κάτι νέο για μας και σύντομα θα συζητήσουμε με την Πρέμιερ Λιγκ και τα υπέρ και τα κατά του συστήματος», δήλωσε ο διευθύνων σύμβουλος της Ενωσης Φιλάθλων Ποδοσφαίρου Κέβιν Μάιλς.


Τα 10 καλύτερα ξενοδοχεία κοντά σε: σιδηροδρομικό σταθμό Oohato\nΤα καλύτερα ξενοδοχεία κοντά σε: σιδηροδρομικό σταθμό Oohato, Ναγκασάκι\n695 από 1.164 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: σιδηροδρομικό σταθμό Oohato\n0,8 χλμ. από σιδηροδρομικό σταθμό Oohato\n0,6 χλμ. από σιδηροδρομικό σταθμό Oohato\n0,5 χλμ. από σιδηροδρομικό σταθμό Oohato\n1,1 χλμ. από σιδηροδρομικό σταθμό Oohato\n0,0 χλμ. από σιδηροδρομικό σταθμό Oohato\n0,3 χλμ. από σιδηροδρομικό σταθμό Oohato\n0,2 χλμ. από σιδηροδρομικό σταθμό Oohato\n0,4 χλμ. από σιδηροδρομικό σταθμό Oohato


Λοράντος: «Συγχαρητήρια στους παίκτες μου» - Onsports.gr\nOnsports Team\t15 Φεβρουαρίου 2012, 20:35\nΟ προπονητής της Βουλιαγμένης Τεό Λοράντος έμεινε ικανοποιημένος από τη νίκη και την παρουσία της ομάδας του.\n«Ήταν το πρώτο ματς της χρονιάς με μεγάλο βαθμολογικό ενδιαφέρον για την ομάδα μου και οι παίκτες είχαν κίνητρο για τη νίκη. Παρουσιάστηκαν απόλυτα συνεπείς στις απαιτήσεις του παιχνιδιού και η νίκη ήρθε δίκαια. Συγχαρητήρια στα παιδιά. Τώρα έχουμε ένα ακόμη παιχνίδι με την Πάτρα και μετά θα επικεντρωθούμε στον αγώνα με τον Ολυμπιακό για το Champions League», δήλωσε ο Τεό Λοράντος μετά τη νίκη της Βουλιαγμένης επί της Χίου.


Χολοπαγκρεατική εκτροπή με ειλεοδωδεκαδακτυλική αναστόμωση\nΗ πρώτη επιλογή για την αντιμετώπιση της υπερνοσογόνου παχυσαρκίας (BMI>50).\nΗ χολοπαγκρεατική εκτροπή με ειλεοδωδεκαδακτυλική αναστόμωση ανήκει στην κατηγορία των δυσαπορροφητικών επεμβάσεων μαζί με την χολοπαγκρεατική εκτροπή με ειλεογαστρική αναστόμωση.\nΗ χολοπαγκρεατική εκτροπή με υφολική γαστρεκτομή και ειλεογαστρική αναστόμωση (επέμβαση Scopinaro) είναι η πιο αποτελεσματική επέμβαση παχυσαρκίας (80-90% του πλεονάζοντος βάρους) και έχει πολύ καλά αποτελέσματα ακόμα και στις πιο βαριές μορφές παχυσαρκίας. Η εγχείρηση αυτή περιλαμβάνει γαστρεκτομή των ¾ του στομάχου, για να εξασφαλιστεί τόσο ο περιορισμό της λήψης τροφής, όσο και η μείωση της γαστρικής έκκρισης. Η χωρητικότητα του στομάχου που παραμένει πρέπει να είναι 150-250 ml για να διασφαλιστεί η πρωτεϊνική πρόσληψη. Στη συνέχεια το λεπτό έντερο διαιρείται σε απόσταση 250 από το τέλος του και το περιφερικό του τμήμα ενώνεται με το γαστρικό θύλακο. Η τροφή περνά διαμέσου αυτού του τμήματος του εντέρου, όπου απορροφώνται συνήθως σάκχαρα και πρωτεΐνες, αλλά ελάχιστη ποσότητα λίπους. Η χολή και τα παγκρεατικά υγρά που περιέχουν τα ένζυμα της πέψης κινούνται διαμέσου της έλικας, που δημιουργείται με την ένωση του κεντρικού τμήματος του διαιρεθέντος εντέρου σε απόσταση 50 εκατοστών από το τέλος του (ειλεός). Έτσι τα χολοπαγκρεατικά υγρά συναντούν την τροφή στα τελικά 50 εκ. του εντέρου όπου γίνεται η απορρόφηση της πρωτεΐνης και μερικώς του λίπους της τροφής και ονομάζεται κοινή έλικα\nΤα μειονεκτήματα της επέμβασης Scopinaro είναι η πιθανότητα εμφάνισης αναστομωτικού έλκους, το σύνδρομο dumping και οι μεταβολικές επιπλοκές (υπασβεστιαιμία, ηλεκτρολυτικές διαταραχές, υπολευκωματιναιμία, έλλειψη σιδήρου, βιταμίνης Β12) που οφείλονται στις διάρροιες και στη σοβαρή δυσαπορρόφηση μικροθρεπτικών συστατικών που προκαλεί η πολύ βραχεία κοινή έλικα (50 εκ.).\nΗ χολοπαγκρεατική εκτροπή με ειλεοδωδεκαδακτυλική αναστόμωση (Duodenal Switch) είναι μια παραλλαγή της επέμβασης Scopinaro η οποία προκαλεί την ίδια απώλεια βάρους προσφέροντας καλύτερη ποιότητα ζωής και με λιγότερες επιπλοκές.\nΗ επέμβαση αυτή περιλαμβάνει μια κάθετη γαστρεκτομή ( sleeve gastrectomy) για τη μείωση της χωρητικότητας του στομάχου. Ακολουθεί η δημιουργία της διατροφικής έλικας του εντέρου που ενώνεται με το δωδεκαδάκτυλο, της χολοπαγκρεατικης έλικας που ενώνεται με την κοινή έλικα με τον ίδιο περίπου τρόπο που γίνεται και για την επέμβαση Scopinaro (εικ .). Η κύρια διαφορά αυτής της τεχνικής παραλλαγής σε σύγκριση με την προηγούμενη είναι η διατήρηση του πυλωρού και της λειτουργίας του, έτσι ώστε αποφεύγεται το σύνδρομο Dumping.Επίσης η διατήρηση της πρώτης μοίρας του δωδεκαδακτύλου και των νευροορμονικών μηχανισμών της γαστρικής οξύτητας περιορίζει κατά πολύ τη πιθανότητα εμφάνισης αναστομωτικού έλκους. Τέλος, το μήκος της κοινής έλικας, σε αυτή την επέμβαση, είναι διπλάσιο (100 εκ.) με αποτέλεσμα τον περιορισμό της διάρροιας και των μεταβολικών διαταραχών. Η χολοπαγκρεατική εκτροπή με ειλεοδωδεκαδακτυλική αναστόμωση (Duodenal Switch) προσφέρει εξαιρετική και μακροχρόνια απώλεια βάρους (>80% στα 2 χρόνια και >70% στα 5 χρόνια).\nΠλεονεκτήματα της επέμβασης Duodenal Switch\n- Εξαιρετική και μακροχρόνια απώλεια βάρους.\n- Απόλυτα αποτελεσματική στις βαριές μορφές νοσογόνου παχυσαρκίας.\n- Διατηρεί τη φυσιολογία της γαστρικής λειτουργίας.\n- Ελαχιστοποιεί την πιθανότητα αναστομωτικού έλκους.\n- Δεν προκαλεί εμέτους και δεν απαιτεί διαιτητικούς κανόνες.\n- Βελτιώνει όλες τις συνοδές παθήσεις.


Πανακότα Dulcey (μια συνταγή της εταιρείας Valrhona) - Βήμα-Βήμα | γλυκές ιστορίες\nΟ αγαπημένος μας συνεργάτης μάς υποδέχτηκε στο εργαστήριό του στο Χαϊδάρι, όπου μας ετοίμασε βήμα-βήμα ένα από τα πιο δημοφιλή γλυκά των ζαχαροπλαστείων «Σοκολάτα».\n425 γρ. σοκολάτα Dulcey 32% κακάο\n50 γρ. βούτυρο αγελάδος σε κύβους, παγωμένο (απευθείας από το ψυγείο)\nΓια τη σάλτσα μάνγκο - μπανάνα\n140 γρ. πουρές μάνγκο (14 γρ. ζάχαρη αλεσμένη στο μούλτι με 126 γρ. μάνγκο)\n350 γρ. μάνγκο φρέσκο, κομμένο σε κύβους\n50 γρ. πουρές μπανάνας (45 γρ. μπανάνα + 5 γρ. ζάχαρη λευκή ή καστανή)\n40 γρ. ζάχαρη καστανή, κρυσταλλική\nΠροετοιμασία 45΄\tΑναμονή 3 ώρες\tΨήσιμο 20΄ - 25΄\nΔιαδικασία για το κράμπλ\nΑλέθουμε τα αμύγδαλα με το αλεύρι μέχρι να γίνουν πούδρα και αδειάζουμε το μείγμα στον κάδο του μίξερ μαζί με τη ζάχαρη και το βούτυρο.\nΤα χτυπάμε με το φτερό μέχρι να γίνουν μια ζύμη που να ξεκολλάει από τα τοιχώματα του κάδου.\nΚαλύπτουμε τη λαμαρίνα του φούρνου με λαδόκολλα και απλώνουμε πάνω το μείγμα. Το βάζουμε στο ψυγείο για 2 ώρες να «ξεκουραστεί» (θα σφίξει).\nΠροθερμαίνουμε το φούρνο στους 160° C, κόβουμε την παγωμένη ζύμη σε κύβους και την ψήνουμε για 20 - 25 λεπτά, να ροδίσει.\nΔιαδικασία για τη σάλτσα\nΑνακατεύουμε τους πουρέδες των φρούτων στο μπλέντερ ή με ραβδομπλέντερ και μεταφέρουμε το μείγμα σε μια κατσαρόλα.\nΠροσθέτουμε τους κύβους του φρέσκου μάνγκο και τη ζάχαρη. Τοποθετούμε σε μέτρια φωτιά, ανακατεύοντας συνεχώς. Αποσύρουμε όταν το μείγμα πάρει μια βράση.\nΜοιράζουμε τη σάλτσα σε ατομικά ποτηράκια ή μπολάκια (από 1 κουτ. σούπας) και τα βάζουμε στο ψυγείο για περίπου 3 ώρες. Φροντίζουμε να κρατήσουμε όμως λίγη σάλτσα για να γαρνίρουμε στο τέλος.\nΔιαδικασία για την πανακότα\nΜαλακώνουμε τη ζελατίνη σε μπόλικο κρύο νερό και λιώνουμε τη σοκολάτα σε μπεν μαρί. Ρίχνουμε τη γλυκόζη με το γάλα σε μια κατσαρόλα και την τοποθετούμε στη φωτιά. Μόλις ζεσταθεί το μείγμα (στους 60° C), το ρίχνουμε στη λιωμένη σοκολάτα, ανακατεύοντας με μια κουτάλα ή σπάτουλα ζαχαροπλαστικής (μαρίζ) στο κέντρο του μείγματος.\nΠροσθέτουμε τη ζελατίνη, αφού τη στύψουμε με τα χέρια για να στραγγίξει από το περιττό νερό. Ανακατεύουμε πολύ καλά να λιώσει.\nΠροσθέτουμε την κρύα κρέμα γάλακτος και ανακατεύουμε καλά. Δεν χρησιμοποιούμε τον αυγοδάρτη, για να μην ενσωματώνεται αέρας στο μείγμα, αλλά, αν έχουμε, μπορούμε να χρησιμοποιήσουμε ραβδομπλέντερ.\nΜοιράζουμε το μείγμα στα ποτηράκια, πάνω από την παγωμένη σάλτσα. Θα κρυώσει πολύ γρήγορα η πανακότα επειδή είναι κρύα η σάλτσα.\nΓαρνίρουμε με μερικούς κύβους από το κραμπλ.\nΠροσθέτουμε λίγο νερό στη σάλτσα που κρατήσαμε ώστε να είναι λίγο πιο ρευστή.\nΣερβίρουμε με μία κουτ. γλυκού από τη ρευστή σάλτσα μάνγκο-ανανά.\n«Λέω να φτιάξουμε την πανακότα Dulcey, που σας αρέσει τόσο πολύ», μου δήλωσε περιχαρής από το τηλέφωνο ο Τάσος Τυρανόπουλος πριν από το ραντεβού μας. Συμφώνησα με αρκετή απροθυμία, οφείλω να ομολογήσω, περισσότερο για να μην του χαλάσω το χατίρι. Μα πόσο δύσκολο, σκέφτηκα, είναι να τη φτιάξουμε· τα μυστικά της είναι λίγο-πολύ γνωστά. Ασε που μόλις εννέα τεύχη πριν είχαμε κάνει ολόκληρο αφιέρωμα στην πανακότα. Την ημέρα της συνάντησής μας, όμως, διαπίστωσα ότι τελικά έκανα λάθος. Στην πράξη φάνηκε ότι είχαμε τόσο πολλά να μάθουμε, που καταλήξαμε να κάνουμε κανονικό σεμινάριο.\nΟι συνθήκες ιδανικές: το εργαστήριο του ζαχαροπλαστείου «Σοκολάτα» στο Χαϊδάρι ήταν σχεδόν άδειο, η διαδικασία παρασκευής των γλυκών της ημέρας είχε ολοκληρωθεί, οπότε το πεδίο ήταν εντελώς ελεύθερο. Ο Τάσος, pastry chef των ζαχαροπλαστείων (υπάρχουν άλλα δύο, στον Κορυδαλλό και στη Γλυφάδα), μαζί με τον βοηθό του Γιάννη Νέγκογλου, εξπέρ στη σοκολάτα, στο ρόλο των δασκάλων και εμείς να τους ζαλίζουμε με τις απορίες μας. Τα άλλα δύο μέλη της ομάδας τους, ο Δημήτρης Τσαμπάς και ο Παύλος Νίκας, έλειπαν και έτσι τη γλίτωσαν.\nΜάθαμε, λοιπόν, από πιο απλά μυστικά μέχρι λίγο πιο πολύπλοκα και αρκετά που ήταν εκτός διαδικασίας του γλυκού που ετοιμάζαμε εκείνη τη στιγμή. Ετσι συνήθως συμβαίνει με τον Τάσο, ξεκινάμε από ένα γλυκό και καταλήγουμε να μαθαίνουμε για 2 - 3 άλλα. Και αυτό γιατί είναι εντελώς διαφορετικό να βλέπεις την παρασκευή ενός γλυκού μπροστά στα μάτια σου και άλλο να τη φαντάζεσαι, σου δημιουργούνται απορίες.\nΗ πρώτη είχε να κάνει με τους πουρέδες φρούτων που ο Τάσος χρησιμοποιεί πολύ συχνά στα γλυκά του. Σε τι αναλογία φρούτου και ζάχαρης φτιάχνεται ο κάθε πουρές; Συνήθως, το 10% του συνολικού βάρους είναι η ζάχαρη. Δηλαδή, στα 150 γρ. πουρέ, τα 15 γρ. είναι ζάχαρη και τα 135 γρ. φρούτο. Από την άλλη, η ερώτηση για το πώς φτιάχνουμε τη σοκολάτα dulcey μόνοι μας μάς οδηγεί σε λίγο πιο μπελαλίδικη διαδικασία: Προθερμαίνουμε το φούρνο στους 120° C. Βάζουμε σε ένα ταψάκι όση λευκή σοκολάτα θέλουμε και την ψήνουμε για 15 λεπτά. Στη συνέχεια την ανακατεύουμε και την αφήνουμε για 5 λεπτά στο φούρνο και ανακατεύουμε πάλι. Επαναλαμβάνουμε το ανακάτεμα ανά πεντάλεπτο μέχρι να χρυσίσει η σοκολάτα και να γίνει ξανθιά. Αυτό, ανάλογα με το φούρνο μας, μπορεί να χρειαστεί να το κάνουμε μέχρι και για 1 ώρα.\nΠριν ξεκινήσετε την εκτέλεση της πανακότας Dulcey πάντως, σας προτείνουμε -ο Τάσος δηλαδή- να έχετε αυτά τα μυστικά κατά νου: όταν θέλουμε να μαλακώσουμε φύλλα ζελατίνης, χρησιμοποιούμε μπόλικο παγωμένο νερό. Αν μάλιστα κάνει ζέστη, καλό είναι να τα βάζουμε στο ψυγείο. Θα πρέπει να προσέξουμε να μην είναι λίγο το νερό, αλλά τουλάχιστον 5 φορές το βάρος της ζελατίνης (αν δηλαδή έχουμε 5 γρ. ζελατίνη, τη μουλιάζουμε σε τουλάχιστον 25 γρ. νερό), και αυτό γιατί, αν το νερό δεν είναι αρκετό, όταν θα ρίξουμε τη ζελατίνη στο μείγμα μας, θα απορροφήσει τα υγρά από το γλυκό. Οταν ένα μείγμα περιέχει ζελατίνη και θέλουμε να το ενσωματώσουμε σε ένα άλλο, ρίχνουμε το πιο κρύο μέσα στο πιο ζεστό. Επίσης, όταν θέλουμε να ανακατέψουμε ένα μείγμα υγρό με ένα που περιέχει λιπαρά (π.χ. λιωμένη σοκολάτα), πρέπει να το κάνουμε σε τρεις δόσεις, για να προλάβει να αφομοιωθεί το βούτυρο και να μη χαρακτηρίσει την υφή και τη γεύση του μείγματος.\nΤα όσα μας έλεγε, και κυρίως όσα έκανε, είχαν ως αποτέλεσμα ένα πολύ δροσερό, φρουτένιο και πλούσιο σε υφή και γεύση επιδόρπιο. Το απολαύσαμε επιτόπου, πήραμε κάνα δυο για το σπίτι, μαζί με κούτες γλυκών που μας έκανε δώρο ο Τάσος φεύγοντας. Ευτυχώς που του έκανα το χατίρι να μας φτιάξει την πανακότα, δεν λέτε. Πού θα τα μαθαίναμε όλα αυτά!\nTags πανακότα, dulcey, Τάσος Τυρανόπουλος\n03.02.2015 | 13:03